title: Deċiżjoni tal-Kunsill 2014/98/PESK tas- 17 ta’ Frar 2014 li temenda d-Deċiżjoni 2011/101/PESK dwar miżuri restrittivi kontra ż-Żimbabwe

text:
               20.2.2014

               MT

               Il-Ġurnal Uffiċjali tal-Unjoni Ewropea

               L 50/20

         DEĊIŻJONI TAL-KUNSILL 2014/98/PESK
   tas-17 ta’ Frar 2014
   li temenda d-Deċiżjoni 2011/101/PESK dwar miżuri restrittivi kontra ż-Żimbabwe
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea u b’mod partikolari l-Artikolu 29 tiegħu,
   Billi:

               (1)

               Fil-15 ta’ Frar 2011, il-Kunsill adotta d-Deċiżjoni 2011/101/PESK dwar miżuri restrittivi kontra ż-Żimbabwe (1).

               (2)

               Il-Kunsill għamel reviżjoni tad-Deċiżjoni 2011/101/PESK, filwaqt li qies l-iżviluppi politiċi fiż-Żimbabwe.

               (3)

               Il- miżuri restrittivi għandhom jiġġeddu sal-20 ta’ Frar 2015.

               (4)

               Is-sospensjoni tal-projbizzjoni fuq l-ivvjaġġar u l-iffriżar tal-assi għall-maġġoranza tal-individwi u entitajiet imniżżlin fl-Anness I tad-Deċiżjoni 2011/101/PESK għandhom ukoll jiġġeddu. Dawn il-miżuri għandhom jiġu sospiżi wkoll għal ċerti persuni addizzjonali oħra mniżżlin f’dak l-Anness. L-applikazzjoni tal-projbizzjoni fuq l-ivvjaġġar u l-iffriżar tal-assi għandha tinżamm għal żewġ persuni u entità waħda elenkati fl-Anness.

               (5)

               Id-Deċiżjoni 2011/101/PESK għandha tiġi emendata skont dan,

         ADOTTA DIN ID-DEĊIŻJONI:
   Artikolu 1
   Id-Deċiżjoni 2011/101/PESK hija emendata kif ġej:

               (1)

               Fl-Artikolu 4, il-paragrafu 5 huwa sostitwit b’dan li ġej:
               “5.   L-Istati Membri jistgħu jagħtu eżenzjonijiet mill-miżuri imposti fil-paragrafu 1 meta l-ivvjaġġar ikun iġġustifikat għal raġunijiet ta’ ħtieġa umanitarja urġenti, jew f’każijiet eċċezzjonali għal raġunijiet ta’ attendenza f’laqgħat intergovernattivi u dawk promossi jew ospitanti mill-Unjoni Ewropea, fejn isir djalogu politiku li jippromwovi b’mod dirett l-objettivi ta’ politika tal-miżuri restrittivi, inkluż id-demokrazija, id-drittijiet tal-bniedem u l-istat tad-dritt fiż-Żimbabwe.”.

               (2)

               L-Artikolu 10 huwa sostitwit b’dan li ġej:
               “Artikolu 10
               1.   Din id-Deċiżjoni għandha tidħol fis-seħħ fid-data tal-adozzjoni tagħha.
               2.   Din id-Deċiżjoni għandha tapplika sal-20 ta’ Frar 2015.
               3.   Il-miżuri msemmija fl-Artikolu 4(1) u l-Artikolu 5(1) u (2), safejn japplikaw għall-persuni u entitajiet elenkati fl-Anness II, għandhom jiġu sospiżi sal-20 ta’ Frar 2015.
               Is-sospensjoni għandha tiġi riveduta kull tliet xhur.
               4.   Din id-Deċiżjoni għandha tinżamm taħt reviżjoni kostanti u għandha tiġġedded, jew tiġi emendata kif adatt, jekk il-Kunsill iqis li l-għanijiet tagħha ma ntlaħqux.”.

         Artikolu 2
   Il-persuni mniżżlin fl-Anness I tad-Deċiżjoni 2011/101/PESK elenkati fl-Anness ta’ din id-Deċiżjoni għandhom jinżiedu mal-Anness II tad-Deċiżjoni 2011/101/PESK.
   Artikolu 3
   Din id-Deċiżjoni għandha tidħol fis-seħħ fid-data tal-pubblikazzjoni tagħha f’Il-Ġurnal Uffiċjali tal-Unjoni Ewropea.

      Magħmul fi Brussell, is-17 ta’ Frar 2014.

            Għall-Kunsill

            Il-President

         A. TSAFTARIS

      (1)  ĠU L 42, 16.2.2011, p. 6.

      ANNESS

                  Isem (u kwalunkwe psewdonimu)

                  1.

                  Bonyongwe, Happyton

                  2.

                  Chihuri, Augustine

                  3.

                  Chiwenga, Constantine

                  4.

                  Mutasa, Didymus Noel Edwin

                  5.

                  Nyikayaramba, Douglas

                  6.

                  Shiri, Perence (magħruf ukoll bħala Bigboy) Samson Chikerema

                  7.

                  Sibanda, Jabulani

                  8.

                  Sibanda, Phillip Valerio (magħruf ukoll bħala Valentine)


title: Deċiżjoni tal-Kunsill 2014/157/PESK tal- 20 ta’ Marzu 2014 li temenda d-Deċiżjoni 2011/173/PESK dwar miżuri restrittivi fid-dawl tas-sitwazzjoni fil-Bosnja-Ħerzegovina

text:
               22.3.2014

               MT

               Il-Ġurnal Uffiċjali tal-Unjoni Ewropea

               L 87/95

         DEĊIŻJONI TAL-KUNSILL 2014/157/PESK
   tal-20 ta’ Marzu 2014
   li temenda d-Deċiżjoni 2011/173/PESK dwar miżuri restrittivi fid-dawl tas-sitwazzjoni fil-Bosnja-Ħerzegovina
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea u b'mod partikolari l-Artikolu 29 tiegħu,
   Billi:

               (1)

               Fil-21 ta' Marzu 2011, il-Kunsill adotta d-Deċiżjoni 2011/173/PESK (1).

               (2)

               Abbażi ta’ rieżami tad-Deċiżjoni 2011/173/PESK, il-miżuri restrittivi li jinsabu f'dik id-Deċiżjoni għandhom jiġġeddu sat-22 ta’ Marzu 2015.

               (3)

               Id-Deċiżjoni 2011/173/PESK għandha għalhekk tiġi emendata kif meħtieġ,

         ADOTTA DIN ID-DEĊIŻJONI:
   Artikolu 1
   Fl-Artikolu 6 tad-Deċiżjoni 2011/173/PESK, It-tieni paragrafu huwa sostitwit b'dan li ġej:

      “Din id-Deċiżjoni għandha tapplika sat-22 ta’ Marzu 2015.”

   Artikolu 2
   Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.

      Magħmul fi Brussell, l-20 ta’ Marzu 2014.

            Għall-Kunsill

            Il-President

         D. KOURKOULAS

      (1)  Deċiżjoni 2011/173/PESK tal-21 ta' Marzu 2011 dwar miżuri restrittivi fid-dawl tas-sitwazzjoni fil-Bosnja-Ħerzegovina (ĠU L 76, 22.3.2011, p. 68).


title: 2012/597/UE: Deċiżjoni tal-Parlament Ewropew tal- 10 ta’ Mejju 2012 dwar l-għeluq tal-kontijiet tal-Uffiċċju Ewropew tal-Pulizija għas-sena finanzjarja 2010

text:
               17.10.2012

               MT

               Il-Ġurnal Uffiċjali tal-Unjoni Ewropea

               L 286/280

         DEĊIŻJONI TAL-PARLAMENT EWROPEW
   tal-10 ta’ Mejju 2012
   dwar l-għeluq tal-kontijiet tal-Uffiċċju Ewropew tal-Pulizija għas-sena finanzjarja 2010
   (2012/597/UE)
   IL-PARLAMENT EWROPEW,

               —

               wara li kkunsidra l-kontijiet annwali finali tal-Uffiċċju Ewropew tal-Pulizija għas-sena finanzjarja 2010,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Uffiċċju Ewropew tal-Pulizija għas-sena finanzjarja 2010, flimkien mat-tweġibiet tal-Uffiċċju (1),

               —

               wara li kkunsidra r-rakkomandazzjoni tal-Kunsill tal-21 ta’ Frar 2012 (06083/2012 — C7-0051/2012),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanazjarju applikabbli għall-bagit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra Deċiżjoni tal-Kunsill 2009/371/ĠAI tas-6 ta’ April 2009 li tistabbilixxi l-Uffiċċju Ewropew tal-Pulizija (Europol) (3), u b’mod partikolari l-Artikolu 43 tagħha,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A7-0111/2012),

               1.

               Japprova l-għeluq tal-kontijiet tal-Uffiċċju Ewropew tal-Pulizija għas-sena finanzjarja 2010;

               2.

               Jagħti istruzzjonijiet lill-President tiegħu biex jgħaddi din id-Deciżjoni lid-Direttur tal-Uffiċċju Ewropew tal-Pulizija, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 366, 15.12.2011, p. 179.

      (2)  ĠU L 248, 16.9.2002, p. 1.

      (3)  ĠU L 121, 15.5.2009, p. 37.

      (4)  ĠU L 357, 31.12.2002, p. 72.


title: Deċiżjoni tal-Kunsill (UE) 2017/865 tal-11 ta' Mejju 2017 dwar l-iffirmar, f'isem l-Unjoni Ewropea, tal-Konvenzjoni tal-Kunsill tal-Ewropa dwar il-prevenzjoni u l-ġlieda kontra l-vjolenza fuq in-nisa u l-vjolenza domestika fir-rigward ta' materji relatati mal-kooperazzjoni ġudizzjarja f'materji kriminali

text:
               20.5.2017

               MT

               Il-Ġurnal Uffiċjali tal-Unjoni Ewropea

               L 131/11

         DEĊIŻJONI TAL-KUNSILL (UE) 2017/865
   tal-11 ta' Mejju 2017
   dwar l-iffirmar, f'isem l-Unjoni Ewropea, tal-Konvenzjoni tal-Kunsill tal-Ewropa dwar il-prevenzjoni u l-ġlieda kontra l-vjolenza fuq in-nisa u l-vjolenza domestika fir-rigward ta' materji relatati mal-kooperazzjoni ġudizzjarja f'materji kriminali
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 82(2) u l-Artikolu 83(1), flimkien mal-Artikolu 218(5) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               L-Unjoni ħadet sehem flimkien mal-Istati Membri bħala osservatur fin-negozjati tal-Konvenzjoni tal-Kunsill tal-Ewropa dwar il-prevenzjoni u l-ġlieda kontra l-vjolenza fuq in-nisa u l-vjolenza domestika (“il-Konvenzjoni”), li ġiet adottata mill-Kumitat tal-Ministri tal-Kunsill tal-Ewropa fis-7 ta' April 2011. Il-Konvenzjoni nfetħet għall-iffirmar fil-11 ta' Mejju 2011.

               (2)

               F'konformità mal-Artikolu 75 tal-Konvenzjoni, il-Konvenzjoni hija miftuħa għall-iffirmar mill-Unjoni.

               (3)

               Il-Konvenzjoni toħloq qafas ġuridiku komprensiv u pluridimensjonali għall-protezzjoni tan-nisa minn kull forma ta' vjolenza. Hija għandha l-għan li tipprevjeni, tħarrek u telimina l-vjolenza kontra n-nisa u l-bniet u l-vjolenza domestika. Hija tkopri firxa wiesgħa ta' miżuri, mill-ġbir tad-data u s-sensibilizzazzjoni għal miżuri legali dwar il-kriminalizzazzjoni ta' forom differenti ta' vjolenza kontra n-nisa. Hija tinkludi miżuri għall-protezzjoni ta' vittmi u l-għoti ta' servizzi ta' appoġġ, u tindirizza d-dimensjoni tal-vjolenza minħabba l-ġeneru f'materji ta' asil u migrazzjoni. Il-Konvenzjoni tistabbilixxi mekkaniżmu speċifiku ta' monitoraġġ sabiex tiġi żgurata l-implimentazzjoni effettiva tad-dispożizzjonijiet tagħha mill-Partijiet.

               (4)

               L-iffirmar tal-Konvenzjoni f'isem l-Unjoni ser jikkontribwixxi għar-realizzazzjoni tal-ugwaljanza bejn in-nisa u l-irġiel fl-oqsma kollha, li hu objettiv u valur ċentrali tal-Unjoni li għandu jiġi mwettaq fl-attivitajiet kollha tagħha f'konformità mal-Artikoli 2 u 3 tat-Trattat dwar l-Unjoni Ewropea (TUE), l-Artikolu 8 tat-Trattat dwar il-Funzjonament tal-Unjoni Ewropea (TFUE) u l-Artikolu 23 tal-Karta tad-Drittijiet Fundamentali tal-Unjoni Ewropea. Il-vjolenza kontra n-nisa hija ksur tad-drittijiet tal-bniedem tagħhom u forma estrema ta' diskriminazzjoni, bl-għeruq f'inugwaljanzi bejn is-sessi u li tikkontribwixxi għaż-żamma u t-tisħiħ tagħhom. Billi timpenja ruħha għall-implimentazzjoni tal-Konvenzjoni, l-Unjoni tikkonferma l-impenn tagħha għall-ġlieda kontra l-vjolenza fuq in-nisa fit-territorju tagħha u globalment, u ssaħħaħ il-qafas ġuridiku sostanzjali eżistenti u l-azzjoni politika attwali tagħha fil-qasam tal-liġi proċedurali kriminali, li hu ta' rilevanza partikolari għan-nisa u l-bniet.

               (5)

               Kemm l-Unjoni kif ukoll l-Istati Membri tagħha għandhom kompetenza fl-oqsma koperti mill-Konvenzjoni.

               (6)

               Jenħtieġ li l-Konvenzjoni tiġi ffirmata f'isem l-Unjoni fir-rigward ta' materji li jaqgħu fil-kompetenza tal-Unjoni sal-punt li l-Konvenzjoni tista' taffettwa regoli komuni jew tbiddel l-għan tagħhom. Dan japplika, b'mod partikolari, għal ċerti dispożizzjonijiet tal-Konvenzjoni relatati mal-kooperazzjoni ġudizzjarja f'materji kriminali u għad-dispożizzjonijiet tal-Konvenzjoni relatati mal-asil u n-non-refoulement. L-Istati Membri jżommu l-kompetenza tagħhom sal-punt li l-Konvenzjoni ma taffettwax regoli komuni jew tbiddel l-għan tagħhom.

               (7)

               L-Unjoni għandha wkoll kompetenza esklużiva li taċċetta l-obbligi li jinsabu fil-Konvenzjoni fir-rigward tal-istituzzjonijiet u l-amministrazzjoni pubblika tagħha stess.

               (8)

               Minħabba li l-kompetenza tal-Unjoni u l-kompetenzi tal-Istati Membri huma interkonnessi, jenħtieġ li l-Unjoni ssir Parti għall-Konvenzjoni flimkien mal-Istati Membri tagħha, sabiex flimkien huma jkunu jistgħu jwettqu l-obbligi stipulati fil-Konvenzjoni u jeżerċitaw id-drittijiet mogħtija lilhom b'mod koerenti.

               (9)

               Din id-Deċiżjoni tikkonċerna d-dispożizzjonijiet tal-Konvenzjoni dwar kooperazzjoni ġudizzjarja f'materji kriminali sal-punt li dawk id-dispożizzjonijiet jistgħu jaffettwaw regoli komuni jew ibiddlu l-għan tagħhom. Hija ma tikkonċernax l-Artikoli 60 u 61 tal-Konvenzjoni, li huma indirizzati permezz ta' deċiżjoni separata tal-Kunsill dwar l-iffirmar li għandha tiġi adottata b'mod parallel ma' din id-Deċiżjoni.

               (10)

               L-Irlanda u r-Renju Unit huma marbuta bid-Direttivi 2011/36/UE (1) u 2011/93/UE tal-Parlament Ewropew u tal-Kunsill (2) u għalhekk qegħdin jieħdu sehem fl-adozzjoni ta' din id-Deċiżjoni.

               (11)

               F'konformità mal-Artikoli 1 u 2 tal-Protokoll Nru 22 dwar il-pożizzjoni tad-Danimarka, anness mat-TUE u mat-TFUE, id-Danimarka mhijiex qiegħda tieħu sehem fl-adozzjoni ta' din id-Deċiżjoni, u mhijiex marbuta biha jew soġġetta għall-applikazzjoni tagħha.

               (12)

               Jenħtieġ li l-Konvenzjoni tiġi ffirmata,

         ADOTTA DIN ID-DEĊIŻJONI:
   Artikolu 1
   L-iffirmar, f'isem l-Unjoni Ewropea, tal-Konvenzjoni tal-Kunsill tal-Ewropa dwar il-prevenzjoni u l-ġlieda kontra l-vjolenza fuq in-nisa u l-vjolenza domestika fir-rigward ta' materji relatati mal-kooperazzjoni ġudizzjarja f'materji kriminali huwa b'dan awtorizzat, soġġett għall-konklużjoni tal-Konvenzjoni msemmija. (3)

   Artikolu 2
   Il-President tal-Kunsill huwa b'dan awtorizzat jinnomina lill-persuna jew persuni bis-setgħa li jiffirmaw il-Konvenzjoni f'isem l-Unjoni.
   Artikolu 3
   Din id-Deċiżjoni għandha tidħol fis-seħħ fl-għoxrin jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, il-11 ta' Mejju 2017.

            Għall-Kunsill

            Il-President

         R. GALDES

      (1)  Direttiva 2011/36/UE tal-Parlament Ewropew u tal-Kunsill tal-5 ta' April 2011 dwar il-prevenzjoni u l-ġlieda kontra t-traffikar tal-bnedmin u l-protezzjoni tal-vittmi tiegħu, u li tissostitwixxi d-Deċiżjoni Qafas tal-Kunsill 2002/629/ĠAI (ĠU L 101, 15.4.2011, p. 1).

      (2)  Direttiva 2011/93/UE tal-Parlament Ewropew u tal-Kunsill tat-13 ta' Diċembru 2011 dwar il-ġlieda kontra l-abbuż sesswali u l-isfruttament sesswali tat-tfal u l-pedopornografija, u li tissostitwixxi d-Deċiżjoni Kwadru tal-Kunsill 2004/68/ĠAI (ĠU L 335, 17.12.2011, p. 1).

      (3)  It-test tal-Konvenzjoni ser jiġi ppubblikat flimkien mad-deċiżjoni dwar il-konklużjoni tiegħu.


title: Deċiżjoni tal-Kunsill 2013/725/PESK tad- 9 ta' Diċembru 2013 li temenda u testendi d-Deċiżjoni 2012/173/PESK dwar l-attivazzjoni taċ-Ċentru ta’ Operazzjonijiet tal-UE għall-missjonijiet u l-operazzjoni tal-Politika ta’ Sigurtà u Difiża Komuni fil-Qarn tal-Afrika

text:
               10.12.2013

               MT

               Il-Ġurnal Uffiċjali tal-Unjoni Ewropea

               L 329/39

         DEĊIŻJONI TAL-KUNSILL 2013/725/PESK
   tad-9 ta' Diċembru 2013
   li temenda u testendi d-Deċiżjoni 2012/173/PESK dwar l-attivazzjoni taċ-Ċentru ta’ Operazzjonijiet tal-UE għall-missjonijiet u l-operazzjoni tal-Politika ta’ Sigurtà u Difiża Komuni fil-Qarn tal-Afrika
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikoli 42(4) u 43(2) tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
   Billi:

               (1)

               Fis-16 ta' Lulju 2012 il-Kunsill adotta d-Deċiżjoni 2012/389/PESK (1) dwar il-Missjoni tal-Unjoni Ewropea dwar il-Bini tal-Kapaċità Marittima Reġjonali fil-Qarn tal-Afrika (EUCAP Nestor).

               (2)

               Fit-8 ta' Ottubru 2013, il-Kumitat Politiku u ta' Sigurtà (KPS) qabel li l-mandat taċ-Ċentru ta' Operazzjonijiet tal-UE għall-missjonijiet u l-operazzjoni tal-Politika ta’ Sigurtà u ta' Difiża Komuni (PSDK) fil-Qarn tal-Afrika għandu jiġi estiż għal perijodu inizjali ta' tnax-il xahar.

               (3)

               Għalhekk, id-Deċiżjoni tal-Kunsill 2012/173/PESK (2) għandha tiġi emendata u estiża.

         ADOTTA DIN ID-DEĊIŻJONI:
   Artikolu 1
   Id-Deċiżjoni 2012/173/PESK hija b'dan emendata kif ġej:

               (1)

               Fl-Artikolu 1, il-paragrafu 1 għandu jiġi sostitwit b’dan li ġej:
               “1.   Iċ-Ċentru ta’ Operazzjonijiet tal-UE għandu jiġi attivat b’appoġġ tal-missjonijiet u l-operazzjoni tal-PSDK fil-Qarn tal-Afrika, jiġifieri l-Operazzjoni Atalanta, EUTM Somalia u EUCAP Nestor.”.

               (2)

               L-Artikolu 2 huwa emendat kif ġej:

                           (a)

                           il-paragrafu 2 (a) għandu jiġi sostitwit b’dan li ġej:

                                       “(a)

                                       li jipprovdi, billi juża l-għarfien militari u l-għarfien ta' ppjanar speċjalizzat tiegħu, appoġġ dirett lill-Kmandant tal-Operazzjonijiet Ċivili għall-ippjanar u t-tmexxija operattivi tal-missjoni EUCAP Nestor.”;

                           (b)

                           il-paragrafu 2(f) għandu jiġi sostitwit b'dan li ġej:

                                       “(f)

                                       li jiffaċilita l-koordinazzjoni u jtejjeb is-sinerġiji fost l-Operazzjoni Atalanta, l-EUTM Somalia, u l-EUCAP Nestor, fil-kuntest tal-Istateġija għall-Qarn tal-Afrika u f’kollaborazzjoni mill-qrib mar-Rappreżentant Speċjali tal-Unjoni Ewropea għall-Qarn tal-Afrika.”.

               (3)

               L-Artikolu 3 huwa emendat kif ġej:

                           (a)

                           il-paragrafu 1 għandu jiġi sostitwit b’dan li ġej:
                           “1.   Il-Kaptan (Forza Navali) Ad VAN DER LINDE huwa b’dan maħtur Kap taċ-Ċentru ta’ Operazzjonijiet tal-UE għal perijodu ta’ sentejn.”.

                           (b)

                           għandu jiżdied il-paragrafu li ġej:
                           “1a.   Il-Kunsill b'dan jawtorizza lill-KPS, f'konformità mal-Artikolu 38 tat-TUE, biex jieħu deċiżjonijiet dwar il-ħatra ta' Kapijiet sussegwenti taċ-Ċentru ta' Operazzjonijiet tal-UE.”.

               (4)

               Fl-Artikolu 9, it-tieni subparagrafu għandu jiġi sostitwit b'dan li ġej:
               “Hija għandha tapplika mit-23 ta’ Marzu 2012 sat-22 ta’ Marzu 2015.”.

         Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, id-9 ta’ Diċembru 2013.

            Għall-Kunsill

            Il-President

         A. PABEDINSKIENĖ

      (1)  Deċiżjoni tal-Kunsill 2012/389/PESK tas-16 ta’ Lulju 2012 dwar il-Missjoni tal-Unjoni Ewropea dwar il-Bini tal-Kapaċità Marittima Reġjonali fil-Qarn tal-Afrika (EUCAP NESTOR) (ĠU L 187, 17.7.2012, p. 40).

      (2)  Deċiżjoni tal-Kunsill 2012/173/PESK tat- 23 ta’ Marzu 2012 dwar l-attivazzjoni taċ-Ċentru ta’ Operazzjonijiet tal-UE għall-missjonijiet u l-operazzjoni tal-Politika ta’ Sigurtà u Difiża Komuni fil-Qarn tal-Afrika (ĠU L 89, 27.3.2012, p. 66).


title: Id-Deċiżjoni nru FYROM/1/2003 tal-kumitat politiku u ta' sigurtà tat-18 ta' Frar 2003 dwar l-istabbiliment ta' Kumitat ta' Kontributuri għall-Operazzjoni Militari ta' l-Unjoni Ewropea fl-ex Repubblika Jugoslava tal-Maċedonja (2003/C 62/01)

text:
Avviż Legali Importanti

|

32003D0001(01)

Official Journal C 062 , 15/03/2003 P. 0001 - 0002

		Id-Deċiżjoni nru FYROM/1/2003 tal-kumitat politiku u ta' sigurtàtat-18 ta' Frar 2003dwar l-istabbiliment ta' Kumitat ta' Kontributuri għall-Operazzjoni Militari ta' l-Unjoni Ewropea fl-ex Repubblika Jugoslava tal-Maċedonja(2003/C 62/01)IL-KUMITAT POLITIKU U TA' SIGURTÀ,Wara li kkunsidra t-Trattat dwar l-Unjoni Ewropea, u b'mod partikolari l-Artikolu 25, l-aħħar paragrafu, tiegħu,Wara li kkunsidra l-Azzjoni Konġunta tal-Kunsill 2003/92/PESK dwar l-Operazzjoni Militari ta' l-Unjoni Ewropea fl-ex Repubblika Jugoslava tal-Maċedonja [1], u b'mod partikolari l-Artikolu 8 tagħha dwar il-parteċipazzjoni ta' Stati Terzi,Billi:(1) Taħt l-Artikolu ta' l-Azzjoni Konġunta, il-Kunsill awtorizza lill-Kumitat Politiku u ta' Sigurtà (PSC) biex jieħu d-deċiżjonijiet relevanti dwar l-istabbiliment ta' Kumitat ta' Kontributuri għall-Operazzjoni Militari ta' l-Unjoni Ewropea fl-ex Repubblika Jugoslava tal-Maċedonja.(2) Il-Konklużjonijiet tal-Kunsill Ewropew ta' Nizza u Brussel stabbilixxew l-arranġamenti għall-parteċipazzjoni ta' Stati terzi f'operazzjonijiet ta' amministrazzjoni ta' kriżi u t-twaqqif ta' Kumitat ta' Kontributuri.(3) Il-Kumitat tal-Kontributuri għandu jkollu rwol prinċipali fl-amministrazzjoni ta' kull jum ta' l-operazzjoni; il-Kumitat għandu jkun il-forum prinċipali fejn l-Istati li jikkontribwixxu jindirizzaw kollettivament kwistjonijiet li jirrelataw mat-tħaddim tal-forzi tagħhom fl-operazzjoni; il-Kumitat Politiku u ta' Sigurtà, li jeserċita l-kontroll politiku u d-direzzjoni strateġika ta' l-operazzjoni, għandu jagħti kont tal-veduti espressi mill-Kumitat tal-Kontributuri.(4) Skond l-Artikolu 6 tal-Protokoll dwar il-pożizzjoni tad-Danimarka anness mat-Trattat dwar l-Unjoni Ewropea u mat-Trattat li jistabbilixxi l-Komunitajiet Ewropej, id-Danimarka ma tipparteċipax fl-elaborazzjoni u l-implimentazzjoni ta' deċiżjonijiet u azzjonijiet ta' l-Unjoni Ewropea li għandhom implikazzjonijiet ta' difiża, id-Danimarka ma tipparteċipax fl-iffinanzjar ta' l-operazzjoni,ADOTTA DIN ID-DEĊIŻJONI:Artikolu 1StabbilimentKumitat ta' Kontributuri għall-Operazzjoni Militari ta' l-Unjoni Ewropea fl-ex Repubblika Jugoslava tal-Maċedonja (hawnhekk iżjed 'il quddiem imsejjaħ "il-CoC") huwa b'dan stabbilit.Artikolu 2FunzjonijietIt-termini ta' referenza tal-CoC huma preskritti fil-Konklużjonijiet tal-Kunsill Ewropew ta' Nizza (7, 8 u 9 ta' Diċembru 2000) u Brussel (24 u 25 ta' Ottubru 2002).Artikolu 3Kompożizzjoni1. Il-membri tal-CoC għandhom ikunu kif ġej:- rappreżentanti ta' l-Istati Membri kollha ta' l-UE, u- rappreżentanti ta' l-Istati terzi li jikkontribwixxu għall-operazzjoni.2. Id-DGEUMS u l-Kmandant ta' l-Operazzjoni huma wkoll intitolati li jattendu jew li jkunu rappreżentati fil-laqgħat tal-CoC.Artikolu 4PresidenzaSkond il-konklużjonijiet ta' Nizza u mingħajr preġudizzju għall-prerogattivi tal-Presidenza, l-CoC għal din l-operazzjoni għandu jkun presedut mis-Segretarju Ġenerali/Rappreżentant Għoli jew rappreżentant tiegħu b'kollaborazzjoni mill-qrib mal-Presidenza, megħjun mill-President tal-Kumitat Militari ta' l-Unjoni Ewropea (CEUMC) jew rappreżentant.Artikolu 5Laqgħat1. Il-CoC għandu jitlaqqa' mill-President fuq bażi ġenerali. Fejn jeħtieġu ċ-ċirkostanzi, laqgħat ta' emerġenza jistgħu jilaqqgħu fuq l-inizjattivi tal-President, jew fuq it-talba ta' membru.2. Il-President għandu jiċċirkola bil-quddiem aġenda proviżorja u dokumenti li jirrelataw mal-laqgħa. Il-proċedimenti għandhom jiġu ċirkolati wara kull laqgħa.3. Rappreżentanti tal-Kummissjoni jew persuni oħra jistgħu jiġu mistiedna għall-partijiet relevanti tad-diskussjoni, kif xieraq.Artikolu 6Il-proċedura1. Ħlief kif provdut fil-paragrafu 3 u mingħajr preġudizzju għall-kompetenzi tal-Kumitat Politiku u ta' Sigurtà u r-responsabbiltajiet tal-Kmandant ta' l-Operazzjoni,- l-unanimità tar-rappreżentanti ta' l-Istati li jikkontribwixxu għall-operazzjoni għandha tgħodd meta l-CoC jieħu deċiżjonijiet għall-amministrazzjoni ta' kull jum ta' l-operazzjoni,- l-unanimità tal-membri tal-CoC għandha tgħodd meta l-CoC jagħmel rakkomandazzjonijiet għal aġġustamenti possibbli għall-ippjanar operazzjonali, inklużi aġġustamenti possibbli għall-għanijiet.L-astensjoni ta' membru m'għandhiex tipprekludi l-unanimità.2. Il-President għandu jistabbilixxi li l-maġġoranza tar-rappreżentanti ta' l-Istati intitolati li jieħdu sehem fid-deliberazzjonijiet ikun preżenti.3. Il-kwistjonijiet kollha ta' proċedura għandhom ikunu solvuti b'maġġoranza sempliċi tal-membri preżenti fil-laqgħa.4. Id-Danimarka m'għandhiex tieħu sehem f'xi deċiżjoni tal-Kumitat.Artikolu 7Kunfidenzjalità1. Ir-Regolamenti tal-Kunsill tas-Sigurtà għandhom jgħoddu għal-laqgħat u l-proċedimenti tal-CoC. B'mod partikolari, r-rappreżentanti fil-CoC għandhom jippossiedu clearances adeqwati ta' sigurtà.2. Id-deliberazzjonijiet fil-CoC għandhom ikunu koperti bl-obbligazzjoni ta' segretezza professjonali, ħlief sal-limitu li l-CoC jiddeċiedi mod ieħor.Artikolu 8Dħul fis-seħħDin id-Deċiżjoni għandha tidħol fis-seħħ fil-jum ta' l-adozzjoni tagħha.Magħmula fi Brussel, fit-18 ta' Frar 2003.Għall-Kumitat Politiku u ta' SigurtàIl-PresidentT. Paraskevopoulos[1] ĠU L 34, tal-11.2.2003, p. 26.--------------------------------------------------


title: Deċiżjoni tal-Kummissjoni (UE) 2017/1592 tal-15 ta' Mejju 2017 dwar il-miżura SA.35429 — 2017/C (ex 2013/NN) implimentata mill-Portugall għall-estensjoni tal-użu tar-riżorsi pubbliċi tal-ilma għall-ġenerazzjoni tal-idroelettriku (notifikata bid-dokument C(2017) 3110) (Test b'rilevanza għaż-ŻEE. )

text:
               21.9.2017

               MT

               Il-Ġurnal Uffiċjali tal-Unjoni Ewropea

               L 243/5

         DEĊIŻJONI TAL-KUMMISSJONI (UE) 2017/1592
   tal-15 ta' Mejju 2017
   dwar il-miżura SA.35429 — 2017/C (ex 2013/NN) implimentata mill-Portugall għall-estensjoni tal-użu tar-riżorsi pubbliċi tal-ilma għall-ġenerazzjoni tal-idroelettriku

         (notifikata bid-dokument C(2017) 3110)

   (It-test Portugiż biss huwa awtentiku)
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea u, b'mod partikolari, l-ewwel subparagrafu tal-Artikolu 108(2) tiegħu,
   Wara li kkunsidrat il-Ftehim dwar iż-Żona Ekonomika Ewropea u, b'mod partikolari, l-Artikolu 62(1)(a) tiegħu,
   Wara li stiednet lill-partijiet interessati biex jippreżentaw il-kummenti tagħhom skont l-Artikolu 108(2) tat-Trattat u wara li kkunsidrat il-kummenti tagħhom,
   Billi:
   1.   PROĊEDURA

               (1)

               Fit-18 ta' Settembru 2012, il-Kummissjoni rċeviet ilment imressaq minn ċittadini privati kontra l-allegata għajnuna illegali mill-Istat mogħtija mill-Portugall lil EDP — Energias de Portugal, S.A (1). (“EDP”) rigward kemm l-ispejjeż mhux rikuperabbli fil-Portugall kif ukoll l-estensjoni tal-użu tar-riżorsi pubbliċi tal-ilma għall-ġenerazzjoni tal-idroelettriku.

               (2)

               Fit-30 ta' Ottubru 2012, il-Kummissjoni bagħtet l-ilment lill-Portugall u talbet ukoll informazzjoni addizzjonali, li l-Portugall ipprovda permezz ta' ittra datata t-8 ta' Jannar 2013. Fil-25 ta' Jannar 2013 saret laqgħa mal-awtoritajiet Portugiżi. Il-Portugall ipprovda aktar informazzjoni fis-7 ta' Marzu 2013.

               (3)

               Fit-18 ta' Settembru 2013, il-Kummissjoni Ewropea bagħtet ittra lill-Portugall sabiex tinnotifika d-deċiżjoni tagħha li tibda l-proċedura ta' investigazzjoni formali, skont il-proċedura tal-Artikolu 108(2) tat-Trattat rigward biss l-estensjoni tal-użu tar-riżorsi pubbliċi tal-ilma għall-ġenerazzjoni tal-idroelettriku.

               (4)

               Il-Kummissjoni rċeviet kummenti mill-Portugall fil-21 ta' Ottubru 2013 u ġiet adottata rettifika xierqa fid-29 ta' Jannar 2014.

               (5)

               Id-deċiżjoni tal-Kummissjoni li tibda l-proċedura ta' investigazzjoni formali (2) (“id-deċiżjoni tal-ftuħ”) ġiet ippubblikata f'Il-Ġurnal Uffiċjali tal-Unjoni Ewropea fis-16 ta' April 2014.

               (6)

               F'Mejju 2014, il-Kummissjoni rċeviet osservazzjonijiet mingħand partijiet terzi.

               (7)

               Il-Portugall bagħat it-tweġiba tiegħu għall-osservazzjonijiet mibgħuta minn partijiet terzi fit-3 ta' Lulju 2014.

               (8)

               Il-Kummissjoni talbet informazzjoni addizzjonali permezz ta' ittra datata l-15 ta' April 2016. Il-Portugall bagħat it-tweġiba tiegħu fid-19 ta' Awwissu 2016.

               (9)

               Id-deċiżjoni preżenti tagħlaq il-proċedura ta' investigazzjoni formali, li kienet infetħet skont l-Artikolu 108 TFUE. Hija ma tindirizzax il-konformità tal-miżura ma' dispożizzjonijiet oħrajn tal-liġi tal-UE, bħar-regoli tal-UE dwar l-akkwist pubbliku u r-regoli tal-UE dwar l-antitrust abbażi tal-Artikoli 106/102 TFUE.

         2.   DESKRIZZJONI TAL-MIŻURA

   2.1.   Is-suq tal-enerġija fil-Portugall

               (10)

               Qabel il-liberalizzazzjoni tas-suq tal-elettriku Portugiż fl-2007, l-elettriku prodott fil-Portugall ma kienx jinbiegħ direttament fis-suq, iżda kien jiġi akkwistat mill-operatur pubbliku tan-netwerk tal-elettriku, Rede Elétrica Nacional, S.A. (“REN”), abbażi tal-Ftehimiet dwar ix-Xiri tal-Enerġija (“Power Purchase Agreements — PPAs”) fit-tul. Skont dawk il-PPAs, REN kienet obbligata tixtri ammont garantit ta' elettriku mingħand produtturi awtorizzati, bi prezz garantit li jkopri b'mod preċiż il-partiti tal-kostijiet identifikati, u għal perjodu ta' żmien garantit, jiġifieri sal-2027.

         2.2.   Id-deċiżjoni dwar l-ispejjeż mhux rikuperabbli

               (11)

               Wara l-implimentazzjoni tad-Direttiva 2003/54/KE tal-Parlament Ewropew u tal-Kunsill (3), il-Portugall iddeċieda li jipproċedi bit-terminazzjoni bikrija tal-PPAs u s-sostituzzjoni tagħhom bil-ħlas ta' kumpens li jirrigwardja l-ispejjeż mhux rikuperabbli (il-mekkaniżmu tal-ispejjeż tal-manutenzjoni tal-ekwilibriju kuntrattwali (“CMEC”)). Id-Digriet Leġiżlattiv Nru 240/2004, tas-27 ta' Diċembru 2004, jistabbilixxi l-parametri u l-metodoloġija għall-kalkolu tas-CMEC.

               (12)

               Il-Portugall innotifika l-miżura għal kumpens għall-ispejjeż mhux rikuperabbli fl-1 ta' April 2004, abbażi tal-Komunikazzjoni mill-Kummissjoni li tirrigwardja l-metodoloġija għall-analiżi tal-għajnuna mill-Istat marbuta mal-ispejjeż mhux rikuperabbli (4). Dawn l-ispejjeż mhux rikuperabbli kellhom jitħallsu għat-terminazzjoni bikrija tal-PPAs bejn EDP u REN għal 34 impjant tal-enerġija, li 27 minnhom kienu impjanti tal-idroenerġija, b'kunsiderazzjoni tal-piż mistenni tal-investimenti tal-passat f'suq liberalizzat. Id-deċiżjoni dwar l-ispejjeż mhux rikuperabbli tirreferi wkoll għal Tejo Energia u Turbogas. Il-Portugall innotifika l-intenzjoni tiegħu li jagħti wkoll spejjeż mhux rikuperabbli lil Tejo Energia u Turbogas. Il-miżura kienet ippjanata li tiġi ffinanzjata permezz tad-dħul li jirriżulta minn taxxa imposta fuq il-konsumaturi tal-elettriku finali, abbażi tal-enerġija sottoskritta.

               (13)

               Il-Kummissjoni approvat il-miżura fl-2004 sabiex tkopri t-telf potenzjali magħmul minn tliet impriżi, inklużi dawk eżistenti, (5) fid-Deċiżjoni dwar l-Għajnuna mill-Istat N161/2004 — Spejjeż mhux rikuperabbli fil-Portugall (6).

               (14)

               Kif ġie stipulat f'dik id-Deċiżjoni tal-Kummissjoni, il-kumpens tas-CMEC imħallas lil EDP kull sena minn Lulju 2007 jikkonsisti f'żewġ elementi, jiġifieri komponent fiss li huwa sehem tal-ammont annwali massimu kkalkolat ex ante u komponent ta' aġġustament li jieħu f'kunsiderazzjoni l-valur reali tad-differenza bejn id-dħul attwali u l-ispejjeż tal-impjanti kkonċernati, ikkalkolati fil-livell tal-grupp ikkonsolidat ta' kumpaniji, f'dan il-każ EDP. Aġġustament finali tal-ammont ta' CMEC se jiġi kkalkolat fil-bidu tal-2018, li se tkun il-11-il sena wara t-terminazzjoni bikrija tal-PPA. L-aġġustament finali se jiġi kkalkolat abbażi tad-dħul imbassar sal-aħħar tal-2027, li huwa t-tmiem tal-implimentazzjoni tal-mekkaniżmu CMEC, wara d-Deċiżjoni tal-Kummissjoni.

         2.3.   Estensjoni tal-perjodu ta' konċessjoni

               (15)

               Il-ftehim ta' terminazzjoni għall-PPAs ta' EDP fir-rigward tal-impjanti tal-idroenerġija ġie konkluż fi Frar 2005 wara l-adozzjoni tad-Digriet Leġiżlattiv Nru 240/2004. Il-ftehim ta' terminazzjoni għall-PPAs fih klawżola b'effett sospensiv fuq it-terminazzjoni miftiehma. Dik il-klawżola tagħmel it-terminazzjoni tal-PPAs kundizzjonali fuq id-dritt li r-riżorsi pubbliċi tal-ilma jintużaw għal perjodu ta' mhux inqas mit-tmiem tal-ħajja tat-tagħmir u matul ix-xogħlijiet tal-inġinerija ċivili. Fi kwalunkwe każ, id-dritt li jintużaw ir-riżorsi pubbliċi tal-ilma kellu jingħata lill-produttur tal-enerġija, jiġifieri EDP, għall-istess perjodu.

               (16)

               Skont l-Att Portugiż dwar l-Ilma Nru 58/2005, tad-29 ta' Diċembru 2005, u d-Digriet Leġiżlattiv Nru 226-A/2007, tal-31 ta' Mejju 2007, dwar ir-reġim tal-użu tar-riżorsi tal-ilma, l-użu tar-riżorsi pubbliċi tal-ilma għall-produzzjoni tal-enerġija huwa soġġett għal konċessjoni. L-għażla tal-entità li tirċievi l-konċessjoni kellha ssir permezz ta' waħda mill-proċeduri speċifiċi stabbiliti mil-liġi. Skont id-Digriet Leġiżlattiv Nru 240/2004 u d-Digriet Leġiżlattiv Nru 226-A/2007, fi tmiem il-konċessjoni, l-assi li jappartjenu għall-attività soġġetta għall-konċessjoni jitreġġgħu lura mingħajr ħlas lill-Istat. Madankollu, jekk l-entità li tirċievi l-konċessjoni tkun għamlet investimenti awtorizzati mill-konċedent li ma kinux u ma setgħux jiġu amortizzati, l-Istat ma setax iħallas lura l-valur residwu jew jestendi t-termini tal-konċessjoni għaż-żmien li jifdal sabiex l-assi jiġu deprezzati, iżda fl-ebda każ ma għandhom jinqabżu l-75 sena (7).

         2.4.   Il-valur tal-estensjoni tal-idrokonċessjonijiet

               (17)

               Il-Portugall wettaq tliet studji li jispjegaw fid-dettall il-kalkolu tal-valur ekonomiku possibbli li jirriżulta mill-estensjoni fl-2007. Ir-riżultati ewlenin tal-istudji kienu dawn li ġejjin:

                           (a)

                           REN tistma l-valur tal-estensjoni tal-konċessjoni għal EUR 1 672 miljun, abbażi ta' rata ta' skont waħda ta' 6,6 %, li tikkorrespondi għall-valur awto-rrapportat minn EDP tal-kost medju ponderat tal-kapital (“WACC — weighted average cost of capital”).

                           (b)

                           Caixa Banco de Investimento jistma' valur ta' bejn EUR 650 miljun u EUR 750 miljun, abbażi tal-użu ta' żewġ rati ta' skont: il-valur residwu tal-PPAs skontat għal 4,57 %, li jirriżulta minn firxa ta' 50 punt bażi fuq ir-rendiment ta' 4,05 % ta' bonds tal-Gvern għal 15-il sena; u l-flussi tal-flus ħielsa skontati b'WACC ta' 7,72 % abbażi ta' mudell tal-ipprezzar tal-assi kapitali fornut b'data derivata indirettament mill-estimi tal-kostijiet tar-riskju u tal-ekwità ta' utilitajiet Ewropej simili

                           (c)

                           Credit Suisse First Boston (“CSFB”) tistma' valur ta' EUR 704 miljun skont prezz tal-elettriku preżunt ta' 50 EUR/MWh, abbażi ta' sett ta' rati ta' skont ta' 7,89 % għad-WACC u 4,55 % għall-valur residwu, rispettivament. Ir-rata tad-WACC hija, bħal dik għal Caixa Banco de Investimento, bbażata fuq mudell tal-ipprezzar tal-assi kapitali pprovdut b'data derivata indirettament minn estimi tal-kostijiet tar-riskju u tal-ekwità ta' utilitajiet Ewropej simili.

               (18)

               Id-Digriet Leġiżlattiv Nru 226-A/2007 ta appoġġ legali lill-klawżoli sospensivi tal-PPAs billi estenda t-terminu tad-drittijiet li jintużaw ir-riżorsi pubbliċi tal-ilma miżmuma mill-impjanti tal-idroenerġija mħaddma minn EDP, li l-PPAs tagħhom kienu ġew itterminati permezz tad-Digriet Leġiżlattiv Nru 240/2004.

               (19)

               Skont l-Artikolu 91(6) tad-Digriet Leġiżlattiv Nru 226-A/2007, it-trażmissjoni tad-drittijiet lill-produtturi tal-elettriku (de facto EDP) kienet soġġetta għal ħlas ta' ammont li jirrifletti bilanċ ekonomiku u finanzjarju. Kif definit fl-Artikolu 92(1) tad-Digriet Leġiżlattiv Nru 226-A/2007, dan l-ammont kien jikkorrespondi, għal kull impjant tal-enerġija, għad-differenza bejn il-valur tas-suq tal-operat sat-tmiem tat-terminu estiż espress fi flussi ta' flus u l-valur residwu tal-investiment, kif stabbilit fil-PPA u skontat b'rati ta' skont xierqa għal kull wieħed minn dawk iż-żewġ komponenti tal-prezz. Dik id-dispożizzjoni ppermettiet li t-tranżazzjoni ma tiġix ittrattata bħala investiment wieħed f'termini finanzjarji, minħabba li jintużaw rati tal-imgħax differenti sabiex jiġu skontati dawn li ġejjin:

                           (a)

                           il-valur residwu (li jrid jitħallas lil EDP);

                           (b)

                           il-flussi tal-flus finanzjarji ħielsa li jakkumulaw għal EDP mill-bejgħ sussegwenti tal-elettriku ġġenerat minn dawk l-impjanti tal-idroenerġija (li jridu jitħallsu lill-Portugall minn EDP u eventwalment mill-konsumaturi).

               (20)

               B'konformità mad-dispożizzjonijiet tad-Digriet Leġiżlattiv Nru 226-A/2007, EDP ħallset lill-Istat Portugiż is-somma ta' EUR 759 miljun bħala korrispettiv għall-bilanċ ekonomiku u finanzjarju tal-estensjoni tal-konċessjonijiet tas-27 impjant tal-idroenerġija kollha. Din iċ-ċifra tinkludi l-ammont ta' EUR 55 miljun li jikkorrespondi għar-rata tat-taxxa tar-riżorsi tal-ilma. Jirriżulta li l-ammont nett ta' dak il-korrispettiv imħallas minn EDP kien ta' EUR 704 miljun.

         2.5.   L-ilment

               (21)

               Fl-ilment li wasal f'Settembru 2012, kien allegat li l-Portugall kien ta għajnuna illegali mill-Istat, inkompatibbli mas-suq intern, lil EDP, li rriżultat minn żewġ miżuri distinti kif ġej:

                           (a)

                           il-kumpens għall-ispejjeż mhux rikuperabbli lil EDP qabel il-liberalizzazzjoni tas-swieq tal-elettriku, li l-Kummissjoni approvat fid-Deċiżjoni tagħha dwar l-għajnuna mill-Istat N 161/2004 — Spejjeż mhux rikuperabbli fil-Portugall (imsemmija fil-premessa 12 (8)): l-ilmentatur isostni li, minħabba bidliet fiċ-ċirkostanzi minn mindu ġiet adottata d-Deċiżjoni tal-Kummissjoni u l-inkonsistenza mat-termini tal-Komunikazzjoni mill-Kummissjoni rigward il-metodoloġija għall-analiżi tal-għajnuna mill-Istat marbuta mal-ispejjeż mhux rikuperabbli (9), l-għajnuna approvata fl-2004 ma tibqax kompatibbli mar-regoli tal-Unjoni dwar l-għajnuna mill-Istat;

                           (b)

                           il-prezz baxx li tħallas minn EDP lill-Portugall fl-2007 għall-estensjoni mingħajr offerta pubblika tat-tul tal-konċessjonijiet għad-dritt li jintużaw riżorsi pubbliċi tal-ilma għall-ġenerazzjoni tal-idroenerġija, biex b'hekk irrinunzja għad-dħul mill-Istat għall-vantaġġ ta' EDP.

         2.6.   Id-deċiżjoni tal-ftuħ

               (22)

               Fid-deċiżjoni tal-ftuħ, il-Kummissjoni rribattiet il-parti tal-ilment relatata mal-kumpens għall-ispejjeż mhux rikuperabbli u kkonkludiet li ma kienx hemm raġunijiet biex tiddikjara li l-għajnuna ma kinitx għadha kompatibbli mas-suq intern.

               (23)

               Madankollu, il-Kummissjoni qajmet dubji dwar l-għajnuna mill-Istat possibbli lil EDP fl-implimentazzjoni tar-reġim tal-użu tar-riżorsi tal-ilma. Il-Kummissjoni kkonkludiet b'mod preliminari fid-deċiżjoni tal-ftuħ tagħha li l-ammont possibbilment baxx imħallas minn EDP għall-estensjoni tad-dritt li jintużaw ir-riżorsi pubbliċi tal-ilma fl-implimentazzjoni tad-Digriet Leġiżlattiv Nru 226-A/2007, jekk jiġi kkonfermat, jidher bħala li kien jinvolvi vantaġġ ekonomiku selettiv lil EDP.

               (24)

               Fir-rigward tal-kompatibbiltà, il-Kummissjoni ma ddikjaratx, f'dak l-istadju, kwalunkwe bażi ġuridika xierqa għall-kompatibbiltà mas-suq intern tal-għajnuna mill-Istat possibbli lil EDP.

         2.6.1.   Nuqqas ta' offerta

               (25)

               L-ewwel nett, il-Kummissjoni nnotat li l-għoti tal-użu tar-riżorsi pubbliċi tal-ilma taħt konċessjoni għall-iskop tal-operat ta' servizz fornut f'suq ma jistax jinvolvi vantaġġ ekonomiku lill-benefiċjarju, meta l-konċessjoni tingħata bħala riżultat ta' proċedura ta' ħruġ ta' offerti miftuħa u mhux diskriminatorja li tiġbor għadd suffiċjenti ta' operaturi interessati. Madankollu, fil-każ inkwistjoni, il-ftehimiet ta' terminazzjoni tal-PPA de facto tawlu b'medja ta' madwar 25 sena d-dritt esklussiv ta' EDP li topera l-impjanti tal-enerġija kkonċernati mingħajr ebda proċedura ta' ħruġ ta' offerti. Tabilħaqq, l-organizzazzjoni ta' offerta kienet ippreġudikata mill-klawżoli sospensivi tas-27 ftehim ta' terminazzjoni tal-PPA bejn REN u EDP.

               (26)

               Minħabba s-sehem sinifikanti tas-suq Portugiż irrappreżentat mill-impjanti tal-enerġija (27 %), il-pożizzjoni ta' EDP fis-suq Portugiż tal-provvista bl-ingrossa u l-ġenerazzjoni tal-elettriku (55 %) u l-interess speċifiku tal-impjanti tal-idroenerġija f'portafoll tal-ġenerazzjoni tal-elettriku, il-Kummissjoni kienet tal-fehma li tali klawżoli sospensivi setgħu wasslu għal effett ta' preklużjoni fuq bażi dejjiema għad-dħul fis-suq tal-kompetituri prospettivi li setgħu għamlu offerta f'sejħa għall-offerti miftuħa. Għalhekk, jista' jiġi stabbilit vantaġġ ekonomiku li minnu tibbenifika indebitament EDP f'każ li l-offerta tkun irriżultat fi prezz ogħla mill-prezz imħallas minn EDP, nett mill-valur residwu dovut lil din l-impriża.

         2.6.2.   Appoġġ għall-istudji ekonomiċi użati sabiex jiġi stmat il-prezz tat-tranżazzjoni

               (27)

               It-tieni nett, fid-deċiżjoni tal-ftuħ tagħha, il-Kummissjoni qieset li t-tieni l-aħjar soluzzjoni fin-nuqqas ta' offerta setgħet kienet negozjati distakkati bejn l-awtoritajiet Portugiżi u EDP. Il-Portugall li jaġixxi bħala operatur tas-suq kellu jkollu l-għan li jikseb l-ogħla redditu fuq il-beni pubbliċi li tpoġġew għal konċessjoni. B'dan l-approċċ, in-negozjati ma' EDP kienu jkunu sostnuti mill-valutazzjoni mwettqa fl-2007, (10) li wriet li kienet l-aktar waħda ta' benefiċċju għall-Portugall, jiġifieri l-valutazzjoni proposta minn REN.

               (28)

               Kif issemma fil-premessa 44 tad-deċiżjoni tal-ftuħ, il-Portugall ta l-kunsens tiegħu għal prezz finali li jammonta għal kważi nofs il-prezz evalwat minn REN. Jekk il-valutazzjoni proposta minn REN uriet li kienet l-aktar waħda preċiża, jidher li huwa implawsibbli li l-Istat kien jaġixxi bħala operatur tas-suq fin-negozjati ma' EDP.

         2.6.3.   Il-metodoloġija finanzjarja użata sabiex jiġi ddeterminat il-prezz tat-tranżazzjoni

               (29)

               It-tielet nett, tqajmu dubji addizzjonali rigward il-metodoloġija użata sabiex jiġi ddeterminat il-prezz tat-tranżazzjoni. Il-metodu stabbilit fid-Digriet Leġiżlattiv Nru 226-A/2007 isegwi mill-qrib l-approċċ ippreżentat minn Caixa Banco da Investimento, li juża żewġ rati ta' skont (11).

               (30)

               Il-Kummissjoni esprimiet id-dubji tagħha li nuqqas ta' użu tal-istess rata ta' skont, ibbażata biss fuq il-kost tal-kapital ta' EDP, kif proposta minn REN, jista' jkun ta' vantaġġ ekonomiku għal EDP. Il-Kummissjoni nnotat li jekk ir-rata użata sabiex jiġu skontati l-valur residwu u l-flussi tal-flus ħielsa kienet rata waħda ta' WACC ibbażata fuq il-kost tipiku tal-kapital ta' ġeneratur tal-elettriku Ewropew (7,55 %), EDP kellha tħallas EUR 1 340 miljun, jiġifieri, EUR 581 miljun aktar mill-ammont effettivament imħallas minn EDP.

               (31)

               Għalhekk, il-Kummissjoni kkunsidrat fid-deċiżjoni tal-ftuħ tagħha li, meta titqies l-għażla magħmula mill-awtoritajiet Portugiżi li jestendu l-konċessjonijiet għall-benefiċċju esklussiv ta' EDP minflok permezz ta' proċedura ta' ħruġ ta' offerti miftuħa għal kompetituri oħrajn, seta' kien aktar xieraq li tintuża rata ta' skont ibbażata fuq id-WACC attwali ta' EDP sabiex tirrifletti l-kost proprju u veru tal-kapital tagħha. REN irrapportat li d-WACC attwali ta' EDP fl-2007 kien ta' 6,6 % u, għalhekk, jista' jkun xieraq li jintuża dan il-valur minflok 7,55 %. B'hekk, il-Kummissjoni kkonkludiet li jista' jiġi stabbilit vantaġġ ekonomiku li minnu tibbenifika indebitament EDP.

         3.   KUMMENTI MINN PARTIJIET INTERESSATI

               (32)

               Matul l-investigazzjoni formali, il-Kummissjoni rċeviet osservazzjonijiet mingħand l-ilmentaturi u EDP.

               (33)

               L-ilmentaturi kienu tal-fehma li, permezz tal-estensjoni tal-konċessjonijiet, EDP irċeviet għajnuna mill-Istat. Skont dawn, il-miżura tikkostitwixxi kumpens għad-dħul mitluf.

               (34)

               Fit-tweġiba tagħha datata d-19 ta' Mejju 2014, EDP qieset, bil-maqlub, li l-miżura ma tikkostitwixxi ebda għajnuna mill-Istat. L-ewwel nett, EDP issostni li hija ma kisbet ebda vantaġġ ekonomiku mir-rikonoxximent fl-2007 tad-dritt li jintużaw ir-riżorsi pubbliċi tal-ilma sal-aħħar tal-ħajja utli tat-tagħmir fis-27 impjant tal-enerġija idroelettrika b'PPAs, meta wieħed iqis li d-dritt ingħata taħt kundizzjonijiet tas-suq normali.

               (35)

               Skont EDP, il-preżenza ta' vantaġġ ekonomiku tista' tiġi eskluża jekk l-Istat jaġixxi bħala bejjiegħ privat fi tranżazzjoni distakkata fis-suq miftuħ u jfittex li jikseb l-aħjar prezz għall-assi.

               (36)

               EDP issostni li hija intitolata li tirċievi l-valur residwu tal-impjanti tal-enerġija idroelettrika jekk il-PPAs jintemmu qabel it-tmiem tal-ħajja utli tal-impjanti. Għalhekk, ma kienx ekonomikament vijabbli għall-Istat li jiftaħ offerta pubblika fl-2007 sabiex jagħti konċessjonijiet ġodda għar-riżorsi tal-ilma.

               (37)

               EDP tqis li jekk l-Istat ikun fittex li jikseb valur ogħla minn dak li jirriżulta mill-istudji indipendenti, EDP tkun għażlet li ma testendix id-dritt li jintużaw ir-riżorsi tal-ilma u li tirċievi l-valur residwu tal-impjanti tal-enerġija minnufih, kif kienet intitolata li tagħmel.

               (38)

               Barra minn hekk, EDP tqis li l-istudju ta' REN dwar il-valur ekonomiku tal-estensjoni tal-konċessjonijiet fih suppożizzjonijiet ekonomiċi u finanzjarji mhux xierqa li jnaqqsu b'mod sinifikanti l-valur tad-drittijiet, li jfisser li EDP qatt ma kienet taċċetta s-sejbiet ta' dak l-istudju għall-fini ta' “negozjati bilaterali”.

               (39)

               Għalhekk, EDP issostni li l-iffissar unilaterali tal-valur tal-estensjoni tal-konċessjonijiet, abbażi ta' metodoloġija ta' valutazzjoni oġġettiva, huwa biżżejjed sabiex tiġi evitata l-eżistenza ta' vantaġġ ekonomiku.

               (40)

               It-tieni nett, EDP issostni li l-metodoloġija stabbilita fid-Digriet Leġiżlattiv Nru 226-A/2007 hija oġġettiva u hija bbażata fuq prinċipji aċċettati b'mod ġenerali ta' kalkolu ekonomiku. L-applikazzjoni tagħha tippermetti l-kalkolu ta' kumpens koerenti, ġustifikabbli u mhux arbitrarju.

               (41)

               Fir-rigward tar-rati ta' skont xierqa li jridu jintużaw għall-flussi finanzjarji ta' kull impjant, kemm Caixa Banco de Investimento kif ukoll CSFB jikkonkludu li r-rata ta' skont tal-valur residwu tal-impjanti għandha tirrifletti r-riskju kuntrattwali inerenti f'dak il-valur. EDP tirrimarka li, minħabba li daħlu fis-seħħ fl-1995, il-PPAs kollha diġà intitolaw lil EDP sabiex tirċievi mingħand REN il-valur residwu tal-impjant li kieku l-kuntratti kellhom jiġu fi tmiemhom qabel id-data ta' skadenza tagħhom. Għalhekk, li kieku EDP ma kinitx interessata li testendi d-dritt tagħha li tuża r-riżorsi pubbliċi tal-ilma, hija kienet tirċievi l-valur residwu mingħand REN fid-data tal-iskadenza ta' kull PPA.

               (42)

               Barra minn hekk, EDP tispjega li l-valur residwu tal-impjanti tal-idroenerġija li hija intitolata li tirkupra huwa fil-fatt kreditu miżmum minn EDP fuq l-Istat, permezz ta' REN, mid-dħul fis-seħħ tal-PPAs fl-1995. REN hija impriża kkontrollata mill-Istat Portugiż. Għalhekk, ir-riskju li tonqos milli tissodisfa l-obbligi tagħha għandu jiġi assoċjat mar-riskju ta' dejn tal-Istat. B'hekk, EDP tikkonkludi li r-rata ta' skont rilevanti għall-aġġornament ta' dak il-valur għandha tieħu f'kunsiderazzjoni biss ir-riskju assoċjat man-nuqqas ta' REN milli tikkonforma ma' dak l-obbligu.

         4.   KUMMENTI U TWEĠIBIET MILL-PORTUGALL

               (43)

               Il-Portugall bagħat tweġiba għall-kummenti tal-partijiet interessati, iżda ffoka fuq il-kwistjoni tal-ispejjeż mhux rikuperabbli li dwarha l-Kummissjoni ma qajmet ebda dubju.

               (44)

               F'April 2016, il-Kummissjoni talbet informazzjoni addizzjonali mill-Portugall. Il-Portugall wieġeb fis-16 ta' April 2016 u pprovda kjarifiki legali dwar id-dispożizzjonijiet tad-Digriet Leġiżlattiv Nru 240/2004 u l-annessi għall-kuntratti ta' konċessjoni.

         5.   VALUTAZZJONI TAL-MIŻURA

   5.1.   Eżistenza tal-għajnuna

               (45)

               L-Artikolu 107(1) tat-Trattat jistabbilixxi li kull għajnuna mogħtija minn Stat Membru jew permezz ta' riżorsi tal-Istat, fi kwalunkwe forma, li tfixkel jew thedded li tfixkel il-kompetizzjoni billi tiffavorixxi ċerti impriżi jew il-produzzjoni ta' ċerti prodotti, safejn tkun taffettwa l-kummerċ bejn l-Istati Membri, tkun inkompatibbli mas-suq intern.

               (46)

               Sabiex jiġi konkluż jekk l-għajnuna mill-Istat hijiex preżenti jew le, il-Kummissjoni trid tivvaluta jekk il-kriterji kumulattivi stabbiliti fl-Artikolu 107(1) tat-Trattat (jiġifieri t-trasferiment ta' riżorsi tal-Istat u l-imputabbiltà lill-Istat, vantaġġ selettiv, id-distorsjoni potenzjali tal-kompetizzjoni u l-effett fuq il-kummerċ ġewwa l-UE) humiex issodisfati għall-miżura li qed tiġi vvalutata.

         5.1.1.   Imputabbiltà

               (47)

               Fir-rigward tal-imputabbiltà, f'każijiet fejn awtorità pubblika tagħti vantaġġ lil benefiċjarju, il-miżura hija definittivament imputabbli lill-Istat.

               (48)

               L-estensjoni tad-dritt li jintużaw riżorsi pubbliċi tal-ilma għall-fini tal-ġenerazzjoni tal-idroenerġija għall-benefiċċju ta' EDP li taġixxi bħala subentità li tirċievi l-konċessjoni ta' REN tirriżulta mill-implimentazzjoni tad-Digriet Leġiżlattiv Nru 226-A/2007 dwar ir-reġim tal-użu tar-riżorsi tal-ilma. Id-dispożizzjonijiet ta' dan id-Digriet Leġiżlattiv jistabbilixxu wkoll ir-regoli li jridu jiġu segwiti mill-Istat għad-determinazzjoni tal-ħlas magħmul minn EDP bħala korrispettiv għall-benefiċċji ekonomiċi tal-estensjoni. Id-Digriet Leġiżlattiv Nru 226-A/2007 huwa att pubbliku adottat u ppromulgat mill-awtoritajiet Portugiżi. Jirriżulta li l-miżuri ta' għajnuna possibbilment inklużi fih ikunu imputabbli lir-Repubblika Portugiża.

         5.1.2.   Ir-riżorsi tal-Istat

               (49)

               Fir-rigward tal-kwalifika tar-riżorsi tal-Istat, l-għoti tal-aċċess għal dominju pubbliku jew riżorsi naturali, jew l-għoti ta' drittijiet esklussivi jew speċjali mingħajr rimunerazzjoni adegwata skont ir-rati tas-suq, jista' jikkostitwixxi rinunzja tad-dħul tal-Istat (12).

               (50)

               Skont l-Att Portugiż dwar l-Ilma Nru 58/2005 u d-Digriet Leġiżlattiv Nru 226-A/2007, ir-riżorsi tal-ilma fit-territorju Portugiż jappartjenu lill-Istat Portugiż u ma jistgħux jiġu approprjati privatament u jkunu proprjetà ta' persuni fiżiċi jew ġuridiċi. Jirriżulta li, fil-prinċipju, il-benefiċċji ekonomiċi derivati mill-użu tar-riżorsi pubbliċi tal-ilma huma pprovduti permezz ta' riżorsi tal-Istat skont it-tifsira tal-Artikolu 107(1) tat-Trattat.

               (51)

               Ir-riżorsi naturali b'assi intanġibbli bħall-ilma jew l-arja jistgħu jkunu neċessarji u xi drabi essenzjali għaċ-ċittadini. Madankollu, jekk l-isfruttament tagħhom ma jkunx kummerċjabbli u/jew ma jkun attribwit ebda valur ekonomiku għall-użu tagħhom, tali riżorsi mhux bilfors jikkostitwixxu veikolu għall-attribut tal-benefiċċji ekonomiċi tat-tip li jiġbor l-Artikolu 107(1) tat-Trattat u ma jiġux ikkwalifikati bħala riżorsi tal-Istat. F'dan il-każ, il-miżura tikkonsisti fl-għoti ta' intitolament sabiex jintużaw ir-riżorsi tal-ilma li huma parti mid-dominju pubbliku. L-eżistenza ta' prezz tat-tranżazzjoni turi li dan l-intitolament huwa attribwit valur ekonomiku. Għalhekk, il-Kummissjoni tikkonkludi li l-miżura tinvolvi riżorsi tal-Istat.

               (52)

               L-Artikolu 9 tad-Direttiva 2000/60/KE tal-Parlament Ewropew u tal-Kunsill (13) jippreskrivi l-prinċipju tal-irkupru tal-ispejjeż għar-riżorsi tal-ilma, inċentivi adegwati fil-politiki dwar l-ipprezzar tal-ilma għall-użu effiċjenti tar-riżorsi tal-ilma u kontribuzzjoni adegwata minn, inter alia, l-industrija. Dawn id-dispożizzjonijiet tad-dritt tal-Unjoni jirrikonoxxu valur ekonomiku għal użi differenti tal-ilma. Barra minn hekk, fi kwalunkwe każ, fil-każ tal-Portugall, id-dispożizzjonijiet tal-Artikolu 91 tad-Digriet Leġiżlattiv Nru 226-A/2007 jiddeterminaw ukoll li l-użu tar-riżorsi pubbliċi tal-ilma għall-finijiet tal-ġenerazzjoni tal-elettriku jinvolvi valur ekonomiku, kwantifikabbli u kummerċjabbli skont il-liġi Portugiża.

               (53)

               Jirriżulta li l-estensjoni tad-dritt li jintużaw riżorsi tal-ilma għall-fini tal-ġenerazzjoni tal-idroenerġija għall-benefiċċju ta' EDP, li taġixxi bħala subentità li tirċievi l-konċessjoni ta' REN, kif stabbilit fid-Digriet Leġiżlattiv Nru 226-A/2007, tidher li tinvolvi riżorsi tal-Istat skont it-tifsira tal-Artikolu 107(1) tat-Trattat.

         5.1.3.   Nuqqas ta' vantaġġ

               (54)

               Jekk tranżazzjoni tkunx konformi mal-kundizzjonijiet tas-suq tista' tiġi stabbilita abbażi ta' metodoloġija ta' valutazzjoni standard aċċettata b'mod ġenerali (14). Tali metodoloġija għandha tkun ibbażata fuq id-data affidabbli, verifikabbli u oġġettiva disponibbli (15), li għandha tkun dettaljata biżżejjed u għandha tirrifletti s-sitwazzjoni ekonomika fiż-żmien meta ġiet deċiża t-tranżazzjoni, b'kunsiderazzjoni tal-livell ta' riskju u l-aspettattivi futuri (16).

               (55)

               Fid-deċiżjoni tal-ftuħ tagħha, il-Kummissjoni qajmet dubji dwar jekk il-valutazzjoni ekonomika tal-estensjoni tal-konċessjonijiet, ivvalutata fl-2007, kinitx sottovalutata minħabba l-użu ta' rati ta' skont differenti applikati għaż-żewġ komponenti tagħha, il-valur residwu tal-assi mhux amortizzati u l-flussi tal-flus ħielsa ġġenerati mill-operat tal-impjanti tal-idroenerġija.

               (56)

               Il-prezz tal-estensjoni stmat fl-2007 huwa ta' EUR 704 miljun (nett mill-irtirar tat-taxxa li jammonta għal EUR 55 miljun) u għandu żewġ komponenti. L-ewwel nett, huwa kompost mill-flussi tal-flus ħielsa skontati mġarrba mill-operat tal-impjanti tal-idroenerġija matul il-perjodu 2020-2044 (17) (EUR 2 115-il miljun skontati fl-2007). It-tieni nett, huwa kompost mill-valur preżenti nett, fl-2007, tal-valur residwu (EUR 1 356 miljun skontati fl-2007). Għandu jiġi nnotat li EDP kienet tkun intitolata li tirkupra l-valur ta' dawn l-assi li kieku l-Portugall iddeċieda li ma jagħtix l-estensjoni tal-konċessjoni lil EDP.

               (57)

               Il-Kummissjoni staqsiet kemm l-applikazzjoni ta' fattur ta' skont aktar baxx għall-valur residwu tal-assi mhux amortizzati kienet aċċettabbli minn perspettiva metodoloġika (18).

               (58)

               Sabiex jirriflettu l-fatt li l-valur ta' dawn l-assi mhux amortizzati użati għall-operat tal-impjant se jkun magħruf fl-2020 u, għalhekk, huwa inqas inċert, minħabba li huma kkuntrattati ma' entitajiet li huma kkontrollati mill-Istat Portugiż, il-banek użaw rata ta' skont aktar baxxa mid-WACC applikat għall-flussi tal-flus, fi kliem ieħor, ir-rata tar-riskju flimkien ma' firxa ta' 50-80 bpp (madwar 4,6 % kontra 7,8 % għad-WACC). L-applikazzjoni ta' rata ta' skont aktar baxxa żżid il-valur preżenti nett tal-valur residwu u tnaqqas il-prezz tal-estensjoni. Minħabba li l-valur residwu mhuwiex affettwat mill-istess inċertezzi ekonomiċi bħall-flussi tal-flus ħielsa, jista' jiġi konkluż li l-applikazzjoni tar-rata ħielsa mir-riskju hija ġustifikata.

               (59)

               Min-naħa l-oħra, l-użu tad-WACC sabiex jiġi stmat il-valur preżenti nett tal-flussi tal-flus ħielsa (iġġenerati mill-2020 sal-2044 bħala medja) jikkorrespondi għall-prattika tas-suq. Huwa ġustifikat mir-riskju operazzjonali ogħla f'kuntest ta' suq liberalizzat, ir-realizzazzjoni tas-suq tal-elettriku Iberiku (19), l-iżvilupp ta' suq tal-enerġija aktar integrat fil-livell Ewropew, li b'mod ġenerali jinvolvi aktar inċertezzi dwar il-ġenerazzjoni tal-flus kontanti. Għalhekk, l-applikazzjoni tad-WACC għall-flussi tal-flus skontati hija ġustifikata.

               (60)

               L-evalwazzjoni tad-WACC saret minn Caixa Banco de Investimento u CSFB bl-użu ta' kombinazzjoni ta' approċċ ta' valutazzjoni komparattiva (WACC ta' parteċipanti simili f'setturi simili) ma' approċċ minn isfel għal fuq (kalkolu mill-ġdid tad-WACC bl-użu tad-data pubblika miksuba mingħand Bloomberg). Id-WACC kien stmat bħala 7,72 % u 7,88 % għal Caixa Banco de Investimento u CSFB, rispettivament. Dan l-approċċ jirrifletti l-prattika tas-suq u huwa konformi ma' approċċi simili diġà vvalidati mill-Kummissjoni f'każijiet oħrajn (20).

               (61)

               Il-Kummissjoni qajmet ukoll dubji dwar jekk il-metodoloġija użata minn REN, l-operatur tas-sistema ta' trażmissjoni, sabiex tivvaluta l-prezz tal-estensjoni, li tirriżulta fi prezz ogħla (EUR 1 672 miljun), setgħetx titqies bħala approċċ aktar sodisfaċenti mill-valutazzjonijiet imwettqa miż-żewġ istituzzjonijiet finanzjarji (21).

               (62)

               Madankollu, il-metodoloġija proposta minn REN ma tirrappreżentax il-prattika tas-suq. Il-prezz ta' estensjoni propost ma jistax jinżamm għar-raġunijiet li ġejjin:

                           (a)

                           REN applikat rata ta' skont waħda kemm għall-valur residwu kif ukoll għall-flussi tal-flus ħielsa. Din ir-rata ta' skont tassumi li d-WACC huwa mogħti mid-WACC ta' EDP (6,6 %). Madankollu, id-WACC għandu jirrifletti l-profittabbiltà meħtieġa minn bord ta' investituri ta' settur partikolari f'pajjiż partikolari, għal ċertu tip ta' proġett. Ġeneralment, id-WACCs jiġu kkalkolati abbażi ta' approċċ ta' valutazzjoni komparattiva (WACC tal-parteċipanti tas-suq komparabbli) u approċċ minn isfel għal fuq, li jinvolvu stima speċifika ta' kull komponent tad-WACC (beta, primjum tar-riskju tas-suq), li ma saritx fl-istudju. Għalhekk, il-metodu ta' REN ma jidhirx li japplika l-metodoloġija standard applikata b'mod ġenerali mis-suq.

                           (b)

                           Barra minn hekk, l-evalwazzjoni ta' REN ma setgħetx tintuża mill-awtoritajiet Portugiżi minħabba n-nuqqas ta' indipendenza tagħha. Skont il-qafas legali Portugiż, il-valur tal-konċessjoni kellu jiġi ddeterminat abbażi tal-evalwazzjonijiet imwettqa minn żewġ istituzzjonijiet indipendenti, CSFB u Caixa Banco de Investimento f'dan il-każ, u l-valutazzjonijiet tagħhom intużaw sabiex jiġi stabbilit il-valur tal-prezz ta' estensjoni. Kif intwera hawn fuq, l-evalwazzjonijiet ipprovduti minn CSFB u Caixa Banco de Investimento użaw metodoloġija xierqa. Il-Kummissjoni ma ssib ebda raġuni sabiex tqis dawn l-evalwazzjonijiet bħala mhux xierqa sabiex jiġi stabbilit il-valur tas-suq tal-perjodu ta' estensjoni tal-konċessjonijiet.

               (63)

               Bħala konklużjoni, wara analiżi dovuta, il-metodoloġija użata mill-Portugall sabiex jivvaluta l-prezz ta' estensjoni tista' titqies bħala sodisfaċenti.

               (64)

               Fil-każ ta' offerta, il-Portugall kien ikollu jħallas lil EDP għall-ammont tal-assi mhux amortizzati fi tmiem il-perjodu ta' konċessjoni tal-PPA (2020). It-tieni nett, il-prezz ta' estensjoni huwa bbażat fuq suppożizzjoni tal-prezzijiet tal-elettriku ta' 50 EUR/MWh. Għandu jiġi rrimarkat li l-kumpens għall-ispejjeż mhux rikuperabbli vvalutati fl-istess perjodu kien ibbażat fuq stima ta' 36 EUR/MWh. Jekk din is-suppożizzjoni tinżamm għall-kalkolu tal-prezz ta' estensjoni, il-Portugall ikollu jappoġġja prezz negattiv (EUR – 15,4 miljun tal-Valur Preżenti Nett). Għalhekk, is-suppożizzjonijiet tal-prezz imqabbla mas-suppożizzjonijiet użati fid-deċiżjoni dwar l-ispejjeż mhux rikuperabbli huma ċertament aktar favorevoli għall-Istat Portugiż u jirriflettu approċċ konservattiv imħaddan miż-żewġ istituzzjonijiet finanzjarji fil-valutazzjoni tagħhom tal-prezz ta' estensjoni.

         6.   KONKLUŻJONI

               (65)

               Għalhekk, il-Kummissjoni tikkonkludi li l-miżura li tintitola lil EDP topera l-impjanti tal-idroenerġija għal perjodu estiż għall-ħlas ta' prezz ta' EUR 704 miljun ma tissodisfax il-kundizzjonijiet kumulattivi kollha tal-Artikolu 107(1) tat-Trattat u, għalhekk, ma tikkostitwixxi ebda għajnuna mill-Istat.

         ADOTTAT DIN ID-DEĊIŻJONI:
   Artikolu 1
   Il-miżura implimentata mill-Portugall għal EDP — Energias de Portugal, S.A. rigward l-estensjoni tal-użu tar-riżorsi pubbliċi tal-ilma għall-ġenerazzjoni tal-idroelettriku, ma tikkostitwixxi ebda għajnuna mill-Istat skont it-tifsira tal-Artikolu 107(1) tat-Trattat dwar il-Funzjonament tal-Unjoni Ewropea.
   Artikolu 2
   Din id-Deċiżjoni hija indirizzata lir-Repubblika Portugiża.

      Magħmul fi Brussell, il-15 ta' Mejju 2017.

            Għall-Kummissjoni

         Margrethe VESTAGER

            Membru tal-Kummissjoni

      (1)  Dik li sal-2004 kienet magħrufa bħala “Electricidade de Portugal”.

      (2)  Għajnuna mill-Istat SA.35429 (2013/C) (ex 2012/CP) — Estensjoni tal-użu tar-riżorsi pubbliċi tal-ilma għall-ġenerazzjoni tal-idroelettriku — Stedina sabiex jiġu ppreżentati kummenti skont l-Artikolu 108(2) tat-Trattat dwar il-Funzjonament tal-Unjoni Ewropea (ĠU C 117, 16.4.2014, p. 113).

      (3)  Id-Direttiva 2003/54/KE tal-Parlament Ewropew u tal-Kunsill tas-26 ta' Ġunju 2003 dwar ir-regoli komuni għas-suq intern fil-qasam tal-elettriku u li tħassar id-Direttiva 96/92/KE (ĠU L 176, 15.7.2003, p. 37).

      (4)  Adottata mill-Kummissjoni fis-26 ta' Lulju 2001 u kkomunikata lill-Istati Membri permezz tal-ittra SG(2001) D/290869 tas-6 ta' Awwissu 2001.

      (5)  Jiġifieri EDP, Tejo Energia u Turbogas.

      (6)  Deċiżjoni tal-Kummissjoni C(2004)3468 tat-22 ta' Settembru 2004 dwar l-Għajnuna mill-Istat N 161/2004, Spejjeż mhux rikuperabbli fil-Portugall (ĠU C 250, 8.10.2005, p. 9).

      (7)  L-awtoritajiet Portugiżi spjegaw li l-prinċipju li l-investimenti mhux amortizzati jiġu kkumpensati meta l-assi rilevanti jitreġġgħu lura lill-Istat fi tmiem konċessjoni kien diġà previst qabel il-liberalizzazzjoni tas-settur skont il-liġi Portugiża.

      (8)  Deċiżjoni tal-Kummissjoni C(2004)3468 tat-22 ta' Settembru 2004 dwar l-Għajnuna mill-Istat N 161/2004, Spejjeż mhux rikuperabbli fil-Portugall (ĠU C 250, 8.10.2005, p. 9).

      (9)  Adottata mill-Kummissjoni fis-26 ta' Lulju 2001 u kkomunikata lill-Istati Membri permezz tal-ittra SG(2001) D/290869 tas-6 ta' Awwissu 2001.

      (10)  Ara l-premessa 16 tad-deċiżjoni tal-ftuħ.

      (11)  Ara l-premessa 16 tad-deċiżjoni tal-ftuħ.

      (12)  Ara l-Komunikazzjoni mill-Kummissjoni dwar l-applikazzjoni tar-regoli tal-Unjoni Ewropea dwar l-għajnuna mill-Istat għall-kumpens mogħti għall-forniment ta' servizzi ta' interess ekonomiku ġenerali (ĠU C 8, 11.1.2012, p. 4), il-paragrafu 33, fejn issir referenza għas-sentenza tal-Qorti tal-Ġustizzja tat-22 ta' Mejju 2003, Connect Austria Gesellschaft für Telekommunikation GmbH vs Telekom-Control-Kommission, u Mobilkom Austria AG, C-462/99, ECLI:EU:C:2003:297, il-paragrafi 92 u 93; u għas-sentenza tal-Qorti tal-Prim'Istanza tal-4 ta' Lulju 2007, Bouygues u Bouygues Télécom SA vs il-Kummissjoni, T 475/04, ECLI:EU:T:2007:196, il-paragrafi 101, 104, 105 u 111.

      (13)  Id-Direttiva 2000/60/KE tal-Parlament Ewropew u tal-Kunsill tat-23 ta' Ottubru 2000 li tistabbilixxi qafas għal azzjoni Komunitarja fil-qasam tal-politika tal-ilma (ĠU L 327, 22.12.2000, p. 1).

      (14)  Ara s-sentenza tal-Qorti Ġenerali tad-29 ta' Marzu 2007, Scott vs il-Kummissjoni, T-366/00, ECLI:EU:T:2007:99, il-paragrafu 134; u s-sentenza tal-Qorti tal-Ġustizzja tas-16 ta' Diċembru 2010, Seydaland Vereinigte Agrarbetriebe, C-239/09, ECLI:EU:C:2010:778, il-paragrafu 39.

      (15)  Ara s-sentenza tal-Qorti Ġenerali tas-16 ta' Settembru 2004, Valmont Nederland BV vs il-Kummissjoni, T-274/01, ECLI:EU:T:2004:266, il-paragrafu 71.

      (16)  Ara s-sentenza tal-Qorti Ġenerali tad-29 ta' Marzu 2007, Scott vs il-Kummissjoni, T-366/00, ECLI:EU:T:2007:99, il-paragrafu 158.

      (17)  Is-sena 2020 tikkorrespondi għas-sena finali medja tal-PPAs u għall-perjodu ta' kumpens tal-ispejjeż mhux rikuperabbli għas-27 impjant tal-idroenerġija involuti fit-tranżazzjoni. Is-sena 2044 tikkorrespondi għad-data medja tat-tmiem tal-perjodu ta' estensjoni tal-konċessjonijiet għas-27 impjant tal-idroenerġija.

      (18)  Ara l-premessa 51 tad-deċiżjoni tal-ftuħ.

      (19)  Is-suq tal-elettriku Iberiku, jew MIBEL, kien definit fil-Ftehim Internazzjonali bejn ir-Repubblika Portugiża u r-Renju ta' Spanja għall-Kostituzzjoni ta' Suq tal-Elettriku Iberiku. MIBEL kien implimentat permezz ta' serje ta' liġijiet adottati fi Spanja (pereżempju, l-Ordni ITC/2129/2006, tat-30 ta' Ġunju 2006) u fil-Portugall (pereżempju, Portaria 643/2006, tas-26 ta' Ġunju 2006).

      (20)  Ara, pereżempju, L-għajnuna mill-Istat — L-Ungerija — SA.38454 (2015/C)(ex 2015/N) — Għajnuna possibbli għall-istazzjon tal-enerġija nukleari ta' Paks — Stedina għas-sottomissjoni ta' kummenti skont l-Artikolu 108(2) tat-Trattat dwar il-Funzjonament tal-Unjoni Ewropea (ĠU C 8, 12.1.2016, p. 2) u T-319/12 u T-321/12 — Spanja u Ciudad de la Luz vs il-Kummissjoni, ECLI:EU:T:2014:604, il-paragrafu 40, T-233/99 u T-228/99 — Landes Nordrhein-Westfalen vs il-Kummissjoni, ECLI:EU:T:2003:57, il-paragrafu 245.

      (21)  Ara l-premessi 48 sa 51 tad-deċiżjoni tal-ftuħ.


title: 2008/567/KE: Deċiżjoni tal-Kummissjoni ta’ l- 4 ta' Lulju 2008 li tikkonċerna l-kontribut finanzjarju mill-Komunità, għas-sena 2008, għal azzjonijiet ta’ l-OIE fil-qasam tal-benesseri ta’ l-annimali u tas-sorveljanza u l-kategorizzazzjoni tal-mard ta’ l-annimali

text:
               10.7.2008

               MT

               Il-Ġurnal Uffiċjali ta’ l-Unjoni Ewropea

               L 181/55

         DEĊIŻJONI TAL-KUMMISSJONI
   ta’ l-4 ta' Lulju 2008
   li tikkonċerna l-kontribut finanzjarju mill-Komunità, għas-sena 2008, għal azzjonijiet ta’ l-OIE fil-qasam tal-benesseri ta’ l-annimali u tas-sorveljanza u l-kategorizzazzjoni tal-mard ta’ l-annimali
   (2008/567/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Deċiżjoni tal-Kunsill 90/424/KEE tas-26 ta’ Ġunju 1990 dwar in-nefqa fil-kamp veterinarju (1), u b’mod partikolari l-Artikolu 20 tagħha,
   Billi:

               (1)

               Skond id-Deċiżjoni 90/424/KEE, il-Komunità tista’ twettaq, jew tgħin lill-Istati Membri jew lill-organizzazzjonijiet internazzjonali biex iwettqu, il-miżuri tekniċi u xjentifiċi meħtieġa għall-iżvilupp tal-leġiżlazzjoni veterinarja tal-Komunità u għall-iżvilupp ta’ l-edukazzjoni jew it-taħriġ veterinarju.

               (2)

               Il-Pjan ta’ Azzjoni tal-Komunità dwar il-Ħarsien u l-Benesseri ta’ l-Annimali 2006-2010 identifika l-ħtieġa li jitkompla l-appoġġ u jinbdew aktar attivitajiet internazzjonali biex titqajjem kuxjenza u jinħoloq kunsens akbar dwar il-benesseri ta’ l-annimali bħala waħda mill-ħames oqsma ta’ azzjoni ewlenin.

               (3)

               L-Organizzazzjoni Dinjija għas-Saħħa ta’ l-Annimali (OIE) hija l-organizzazzjoni intergovernattiva responsabbli għat-titjib tas-saħħa ta’ l-annimali madwar id-dinja. Fl-2005, l-OIE adottat linji gwida dwar il-benesseri ta’ l-annimali li jikkonċernaw it-trasport ta’ l-annimali bl-art jew bil-baħar, il-qtil ta’ l-annimali għall-konsum mill-bniedem u l-qtil bil-ħniena ta’ annimali għall-kontroll tal-mard. L-OIE biħsiebha tiżviluppa aktar dawn il-linji gwida, tadotta linji gwida ġodda u tappoġġa l-implimentazzjoni tal-linji gwida li diġa ġew adottati mill-pajjiżi membri ta’ l-OIE, b’mod partikolari billi tipprovdi taħriġ u gwida.

               (4)

               L-avvenimenti ppjanati ta’ taħriġ u komunikazzjoni ta’ l-OIE huma neċessarji għall-iżvilupp ta’ leġiżlazzjoni veterinarja fis-seħħ, kif ukoll għall-iżvilupp ta’ edukazzjoni u taħriġ veterinarju, fil-pajjiżi parteċipanti kollha. It-titjib f’pajjiżi terzi huwa marbut strettament ma’ l-iżvilupp ta’ leġiżlazzjoni veterinarja tal-Komunità u mal-ħtieġa li din il-leġiżlazzjoni tkun effettiva fl-ilħiq ta’ l-għanijiet tagħha. Barra minn hekk, l-avvenimenti ppjanati ta’ taħriġ u komunikazzjoni jaqblu max-xewqa tal-parti l-kbira taċ-ċittadini Ewropej (2) li l-kundizzjonijiet ta’ benesseri ta’ l-annimali f’pajjiżi li jesportaw lejn il-Komunità jkunu ekwivalenti għal dawk applikati fil-Komunità. Il-Komunità għandha għalhekk tagħti kontribut għall-finanzjament ta’ dawn l-avvenimenti.

               (5)

               L-għan tat-Tieni Konferenza Dinjija ta’ l-OIE dwar il-Benesseri ta’ l-Annimali “Inħaddmu l-Istandards ta’ l-OIE” huwa li tappoġġa l-implimentazzjoni dinjija tal-linji gwida ta’ l-OIE għat-trasport bil-baħar u bl-art tal-bhejjem, il-qtil tal-bhejjem għall-konsum mill-bniedem u l-qtil għall-kontroll tal-mard. Il-konferenza biħsiebha wkoll iżżid il-prominenza tal-benesseri ta’ l-annimali kif ukoll tħeġġeġ lill-veterinarji u lis-Servizzi Veterinarji biex jieħdu responsabbiltà akbar għall-benesseri ta’ l-annimali.

               (6)

               It-tieni Konferenza Dinjija ta’ l-OIE dwar il-Benesseri ta’ l-Annimali jista’ jkollha influwenza konsiderevoli fuq l-iżvilupp tal-leġiżlazzjoni veterinarja tal-Komunità. L-għanijiet tagħha huma konformi ma’ l-għanijiet stipulati fil-Pjan ta’ Azzjoni tal-Komunità dwar il-Ħarsien u l-Benesseri ta’ l-Annimali 2006-2010. Għalhekk huwa xieraq li jingħata kontribut finanzjarju mill-Komunità għall-konferenza ta’ l-OIE.

               (7)

               Il-Komunikazzjoni mill-Kummissjoni lill-Kunsill, lill-Parlament Ewropew, lill-Kumitat Ekonomiku u Soċjali u lill-Kumitat tar-reġjuni dwar Strateġija ġdida li tikkonċerna s-Saħħa ta’ l-Annimali għall-UE (2007-2013) tiddeskrivi l-prijoritizzazzjoni ta’ intervent ta’ l-UE bħala wieħed mill-pilastri ta’ l-istrateġija ġdida dwar is-saħħa ta’ l-annimali. F’dan il-kuntest studju dwar l-ispiża ta’ sorveljanza u kategorizzazzjoni tal-mard ta’ l-annimali fil-qafas tas-segwitu ta’ l-OIE ta’ l-Inizjattiva Globali tas-Saħħa ta’ l-Annimali, jipprovdi tagħrif li jgħin fil-kategorizzazzjoni tal-mard ta’ l-annimali u fil-prijoritizzazzjoni tal-miżuri ta’ sorveljanza.

               (8)

               L-OIE għandha monopolju de facto fis-settur tagħha, kif imsemmi fl-Artikolu 168 (1) (ċ) tar-Regolament tal-Kummissjoni (KE, Euratom) Nru 2342/2002 tat-23 ta’ Diċembru 2002 li jistabbilixxi regoli dettaljati għall-implimentazzjoni tar-Regolament tal-Kunsill (KE, Euratom) Nru 1605/2002 dwar ir-regolament finanzjaru applikabbli għall-baġit ġenerali tal-Komunitajiet Ewropej (3); għalhekk mhix meħtieġa sejħa għal proposti.

               (9)

               Il-miżuri stipulati f’din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali.

         IDDEĊIDIET KIF ĠEJ:
   Artikolu 1
   Kontribut finanzjarju tal-Komunità, għall-finanzjament ta’ seminar ta’ taħriġ dwar l-implimentazzjoni tal-Linji Gwida ta’ l-OIE li jikkonċernaw il-benesseri ta’ l-annimali, organizzat mill-Organizzazzjoni Dinjija għas-Saħħa ta’ l-Annimali (OIE), ta’ EUR 100 000 li jikkostitwixxi kofinanzjament Komunitarju b’massimu ta’ 65 % ta’ l-ispejjeż totali eliġibbli huwa approvat.
   Artikolu 2
   Huwa approvat kontribut finanzjarju tal-Komunità, ta’ EUR 200 000 għall-finanzjament tat-Tieni Konferenza Dinjija ta’ l-OIE dwar il-Benesseri ta’ l-Annimali “Inħaddmu l-Istandards ta’ l-OIE”, organizzata mill-OIE fl-2008, li jikkostitwixxi kofinanzjament Komunitarju b’massimu ta’ 50 % ta’ l-ispejjeż totali eliġibbli.
   Artikolu 3
   Huwa approvat kontribut finanzjarju tal-Komunità, għall-finanzjament ta’ studju dwar l-ispiża ta’ sorveljanza u kategorizzazzjoni ta’ mard ta’ l-annimali mill-OIE fl-2008, ta’ EUR 200 000 li jikkostitwixxi kofinanzjament Komunitarju b’massimu ta’ 67 % ta’ l-ispejjeż totali eliġibbli.
   Artikolu 4
   Il-kontribut finanzjarju stipulat fl-Artikoli 1, 2 u 3 għandu jkun iffinanzjat permezz tal-linja tal-baġit 17 04 02 01 tal-baġit tal-Komunitajiet Ewropej għall-2008.
   Ftehim ta’ għotja għall-kontributi finanzjarji stipulati fl-Artikoli 1, 2 u 3 se jingħata lill-OIE mingħajr sejħa għal proposti billi l-OIE hija l-organizzazzjoni intergovernattiva għat-titjib tas-saħħa ta’ l-annimali madwar id-dinja u għandha monopolju de facto.

      Magħmula fi Brussell, 4 ta’ Lulju 2008.

            Għall-Kummissjoni

         Androulla VASSILIOU

            Membru tal-Kummissjoni

      (1)  ĠU L 224, 18.8.1990, p. 19. Id-Deċiżjoni kif emendata l-aħħar bir-Regolament (KE) Nru 1791/2006 (ĠU L 363, 20.12.2006, p. 1).

      (2)  Ewrobarometru Speċjali 270: Attitudes of EU citizens towards Animal Welfare, http://ec.europa.eu/food/animal/welfare/survey/sp_barometer_aw_en.pdf, p. 32.

      (3)  ĠU L 357, 31.12.2002, p. 1. Ir-Regolament kif emendat l-aħħar bir-Regolament (KE, Euratom) Nru 478/2007 (ĠU L 111, 28.4.2007, p. 13).


title: Deċiżjoni tal-Kunsill (UE) 2017/866 tal-11 ta' Mejju 2017 dwar l-iffirmar, f'isem l-Unjoni Ewropea, tal-Konvenzjoni tal-Kunsill tal-Ewropa dwar il-prevenzjoni u l-ġlieda kontra l-vjolenza fuq in-nisa u l-vjolenza domestika fir-rigward tal-asil u n-non-refoulement

text:
               20.5.2017

               MT

               Il-Ġurnal Uffiċjali tal-Unjoni Ewropea

               L 131/13

         DEĊIŻJONI TAL-KUNSILL (UE) 2017/866
   tal-11 ta' Mejju 2017
   dwar l-iffirmar, f'isem l-Unjoni Ewropea, tal-Konvenzjoni tal-Kunsill tal-Ewropa dwar il-prevenzjoni u l-ġlieda kontra l-vjolenza fuq in-nisa u l-vjolenza domestika fir-rigward tal-asil u n-non-refoulement
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 78(2), flimkien mal-Artikolu 218(5) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               L-Unjoni ħadet sehem flimkien mal-Istati Membri bħala osservatur fin-negozjati tal-Konvenzjoni tal-Kunsill tal-Ewropa dwar il-prevenzjoni u l-ġlieda kontra l-vjolenza fuq in-nisa u l-vjolenza domestika (“il-Konvenzjoni”), li ġiet adottata mill-Kumitat tal-Ministri tal-Kunsill tal-Ewropa fis-7 ta' April 2011. Il-Konvenzjoni nfetħet għall-iffirmar fil-11 ta' Mejju 2011.

               (2)

               F'konformità mal-Artikolu 75 tal-Konvenzjoni, il-Konvenzjoni hija miftuħa għall-iffirmar mill-Unjoni.

               (3)

               Il-Konvenzjoni toħloq qafas ġuridiku komprensiv u pluridimensjonali għall-protezzjoni tan-nisa minn kull forma ta' vjolenza. Hija għandha l-għan li tipprevjeni, tħarrek u telimina l-vjolenza kontra n-nisa u l-bniet u l-vjolenza domestika. Hija tkopri firxa wiesgħa ta' miżuri, mill-ġbir tad-data u s-sensibilizzazzjoni għal miżuri legali dwar il-kriminalizzazzjoni ta' forom differenti ta' vjolenza kontra n-nisa. Hija tinkludi miżuri għall-protezzjoni ta' vittmi u l-għoti ta' servizzi ta' appoġġ, u tindirizza d-dimensjoni tal-vjolenza minħabba l-ġeneru f'materji ta' asil u migrazzjoni. Il-Konvenzjoni tistabbilixxi mekkaniżmu speċifiku ta' monitoraġġ sabiex tiġi żgurata l-implimentazzjoni effettiva tad-dispożizzjonijiet tagħha mill-Partijiet.

               (4)

               L-iffirmar tal-Konvenzjoni mill-Unjoni ser jikkontribwixxi għar-realizzazzjoni tal-ugwaljanza bejn in-nisa u l-irġiel fl-oqsma kollha, li hu objettiv u valur ċentrali tal-Unjoni li għandu jiġi mwettaq fl-attivitajiet kollha tagħha f'konformità mal-Artikoli 2 u 3 tat-Trattat dwar l-Unjoni Ewropea (TUE), l-Artikolu 8 tat-Trattat dwar il-Funzjonament tal-Unjoni Ewropea (TFUE) u l-Artikolu 23 tal-Karta tad-Drittijiet Fundamentali tal-Unjoni Ewropea. Il-vjolenza kontra n-nisa hija ksur tad-drittijiet tal-bniedem tagħhom u forma estrema ta' diskriminazzjoni, bl-għeruq f'inugwaljanzi bejn is-sessi u li tikkontribwixxi għaż-żamma u t-tisħiħ tagħhom. Billi timpenja ruħha għall-implimentazzjoni tal-Konvenzjoni, l-Unjoni tikkonferma l-impenn tagħha għall-ġlieda kontra l-vjolenza fuq in-nisa fit-territorju tagħha u globalment, u ssaħħaħ il-qafas ġuridiku sostanzjali eżistenti u l-azzjoni politika attwali tagħha fil-qasam tal-liġi proċedurali kriminali, li hu ta' rilevanza partikolari għan-nisa u l-bniet.

               (5)

               Kemm l-Unjoni kif ukoll l-Istati Membri tagħha għandhom kompetenza fl-oqsma koperti mill-Konvenzjoni.

               (6)

               Jenħtieġ li l-Konvenzjoni tiġi ffirmata f'isem l-Unjoni fir-rigward ta' materji li jaqgħu fil-kompetenza tal-Unjoni sal-punt li l-Konvenzjoni tista' taffettwa regoli komuni jew tbiddel l-għan tagħhom. Dan japplika, b'mod partikolari, għal ċerti dispożizzjonijiet tal-Konvenzjoni relatati mal-kooperazzjoni ġudizzjarja f'materji kriminali u għad-dispożizzjonijiet tal-Konvenzjoni relatati mal-asil u n-non-refoulement. L-Istati Membri jżommu l-kompetenza tagħhom sal-punt li l-Konvenzjoni ma taffettwax regoli komuni jew tbiddel l-għan tagħhom.

               (7)

               L-Unjoni għandha wkoll kompetenza esklużiva li taċċetta l-obbligi li jinsabu fil-Konvenzjoni fir-rigward tal-istituzzjonijiet u l-amministrazzjoni pubblika tagħha stess.

               (8)

               Minħabba li l-kompetenza tal-Unjoni u l-kompetenzi tal-Istati Membri huma interkonnessi, jenħtieġ li l-Unjoni ssir Parti għall-Konvenzjoni flimkien mal-Istati Membri tagħha, sabiex flimkien huma jkunu jistgħu jwettqu l-obbligi stipulati fil-Konvenzjoni u jeżerċitaw id-drittijiet mogħtija lilhom b'mod koerenti.

               (9)

               Din id-Deċiżjoni tikkonċerna biss l-Artikoli 60 u 61 tal-Konvenzjoni. Hija ma tikkonċernax id-dispożizzjonijiet tal-Konvenzjoni dwar kooperazzjoni ġudizzjarja f'materji kriminali, li huma indirizzati minn Deċiżjoni tal-Kunsill separata dwar l-iffirmar li għandha tiġi adottata b'mod parallel ma' din id-Deċiżjoni.

               (10)

               F'konformità mal-Artikoli 1 u 2 tal-Protokoll Nru 21 dwar il-pożizzjoni tar-Renju Unit u l-Irlanda fir-rigward tal-ispazju ta' libertà, sigurtà u ġustizzja, anness mat-TUE u mat-TFUE, u mingħajr preġudizzju għall-Artikolu 4 ta' dak il-Protokoll, dawk l-Istati Membri mhumiex qegħdin jieħdu sehem fl-adozzjoni ta' din id-Deċiżjoni u mhumiex marbutin biha jew soġġetti għall-applikazzjoni tagħha.

               (11)

               F'konformità mal-Artikoli 1 u 2 tal-Protokoll Nru 22 dwar il-pożizzjoni tad-Danimarka, anness mat-TUE u mat-TFUE, id-Danimarka mhijiex qiegħda tieħu sehem fl-adozzjoni ta' din id-Deċiżjoni, u mhijiex marbuta biha jew soġġetta għall-applikazzjoni tagħha.

               (12)

               Jenħtieġ li l-Konvenzjoni tiġi ffirmata,

         ADOTTA DIN ID-DEĊIŻJONI:
   Artikolu 1
   L-iffirmar, f'isem l-Unjoni Ewropea, tal-Konvenzjoni tal-Kunsill tal-Ewropa dwar il-prevenzjoni u l-ġlieda kontra l-vjolenza fuq in-nisa u l-vjolenza domestika fir-rigward tal-asil u n-non-refoulement, huwa b'dan awtorizzat, soġġett għall-konklużjoni tal-Konvenzjoni msemmija. (1)

   Artikolu 2
   Il-President tal-Kunsill huwa b'dan awtorizzat jinnomina lill-persuna jew persuni bis-setgħa li jiffirmaw il-Konvenzjoni f'isem l-Unjoni.
   Artikolu 3
   Din id-Deċiżjoni għandha tidħol fis-seħħ fl-għoxrin jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, il-11 ta' Mejju 2017.

            Għall-Kunsill

            Il-President

         R. GALDES

      (1)  It-test tal-Konvenzjoni ser jiġi ppubblikat flimkien mad-deċiżjoni dwar il-konklużjoni tiegħu.


title: Id-Deċiżjoni tal-Kunsill tas-16 ta' Novembru 2000 dwar il-konklużjoni tal-Ftehim dwar il-kooperazzjoni fix-xjenza u t-teknoloġija bejn il-Komunità Ewropea u l-Gvern tal-Federazzjoni Russa

text:
Avviż Legali Importanti

|

32000D0742

Official Journal L 299 , 28/11/2000 P. 0014 - 0014

		Id-Deċiżjoni tal-Kunsilltas-16 ta' Novembru 2000dwar il-konklużjoni tal-Ftehim dwar il-kooperazzjoni fix-xjenza u t-teknoloġija bejn il-Komunità Ewropea u l-Gvern tal-Federazzjoni Russa(2000/742/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 170, flimkien ma' l-ewwel sentenza ta' l-ewwel subparagrafu ta' l-Artikolu 300(2), u l-ewwel subparagrafu ta' l-Artikolu 300(3), tiegħu,Wara li kkunsidra l-proposta mill-Kummissjoni [1],Wara li kkunsidra l-opinjoni tal-Parlament Ewropew [2],Billi:(1) Il-Komunità Ewropea u l-Federazzjoni Russa qegħdin isegwu programmi speċifiċi ta' riċerka f'oqsma ta' interess komuni.(2) Il-Federazzjoni Russa, fuq naħa waħda, u l-Komunità Ewropea u l-Istati Membri tagħha, mill-banda l-oħra, iffirmaw Ftehim dwar l-Assoċjazzjoni u l-Kooperazzjoni [3], li fih l-Artikolu 62 jipprovdi għal negozjati dwar "arranġamenti speċifiċi" fil-qasam tax-xjenza u tat-teknoloġija.(3) Bid-Deċiżjoni tiegħu tal-10 ta' Novembru 1997, il-Kunsill awtorizza lill-Kummissjoni biex tinnegozja ftehim dwar il-kooperazzjoni fix-xjenza u t-teknoloġija bejn il-Komunita Ewropea u l-Gvern tal-Federazzjoni Russa għal matul il-ħames programm strutturali, imwaqqaf bid-Deċiżjoni Nru 182/1999/KE tal-Parlament Ewropew u tal-Kunsill [4].(4) Il-Ftehim dwar il-kooperazzjoni fix-xjenza u t-teknoloġija bejn il-Komunità Ewropea u l-Gvern tal-Federazzjoni Russa għandu jiġi approvat,IDDEĊIEDA DAN LI ĠEJ:Artikolu 1Il-Ftehim dwar il-kooperazzjoni fix-xjenza u t-teknoloġija bejn il-Komunità Ewropea u l-Gvern tal-Federazzjoni Russa huwa hawnhekk approvat f'isem il-Komunità.It-test tal-Ftehim huwa mehmuż ma' din id-Deċiżjoni.Artikolu 2Il-President tal-Kunsill għandu, f'isem il-Komunità, jagħti n-notifika provduta fl-Artikolu 12 tal-Ftehim [5].Magħmula f'Brussel, fis-16 ta' Novembru 2000.Għall-KunsillIl-PresidentR. Schwartzenberg[1] ĠU C 370 E, tas-26.10.1999, p. 22.[2] Għadha mhix pubblikata fil-Ġurnal Uffiċjali.[3] ĠU L 327, tat-28.11.1997, p. 3.[4] ĠU L 26, ta' l-1.2.1999, p. 1.[5] Id-data tad-dħul fis-seħħ tal-Ftehim trid tiġi pubblikata fil-Ġurnal Uffiċjali mis-Segretarjat-Ġenerali tal-Kunsill.--------------------------------------------------


title: Deċiżjoni tal-Kumitat Politiku u ta' Sigurtà BiH/8/2006 tal- 15 ta' Marzu 2006 li temenda d-Deċiżjoni BiH/1/2004 dwar l-aċċettazzjoni ta' kontribuzzjonijiet ta' Stati terzi għall-operazzjoni militari ta' l-Unjoni Ewropea fil-Bosnia u Ħerzegovina u d-Deċiżjoni BiH/3/2004 dwar it-twaqqif tal-Kumitat ta' Kontributuri għall-operazzjoni militari ta' l-Unjoni Ewropea fil-Bosnja u Ħerzegovina

text:
               29.9.2006

               MT

               Il-Ġurnal Uffiċjali ta’ l-Unjoni Ewropea

               372

         DEĊIŻJONI TAL-KUMITAT POLITIKU U TA' SIGURTÀ BiH/8/2006
   tal-15 ta' Marzu 2006
   li temenda d-Deċiżjoni BiH/1/2004 dwar l-aċċettazzjoni ta' kontribuzzjonijiet ta' Stati terzi għall-operazzjoni militari ta' l-Unjoni Ewropea fil-Bosnia u Ħerzegovina u d-Deċiżjoni BiH/3/2004 dwar it-twaqqif tal-Kumitat ta' Kontributuri għall-operazzjoni militari ta' l-Unjoni Ewropea fil-Bosnja u Ħerzegovina
   (2006/267/PESK)
   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea u b'mod partikolari t-tielet paragrafu ta' l-Artikolu 25 tiegħu,
   Billi:

               (1)

               Il-Kumitat Politiku u ta' Sigurtà adotta d-Deċiżjoni BiH/1/2004 (1) fil-21 ta' Settembru 2004 u d-Deċiżjoni BiH/3/2004 fid-29 ta' Settembru 2004 (2).

               (2)

               Wara r-rakkomandazzjoni tal-Kmandant ta' l-Operazzjoni ta' l-UE dwar il-kontribuzzjoni tar-Repubblika ex-Jugoslava tal-Maċedonja, il-Kumitat Militari ta' l-Unjoni Ewropea (EUMC) qabel li jirrakkomanda lill-Kumitat Politiku u ta' Sigurtà sabiex jaċċetta l-kontribuzzjoni tar-Repubblika ex-Jugoslava tal-Maċedonja.

               (3)

               Konformement ma' l-Artikolu 6 tal-Protokoll dwar il-pożizzjoni tad-Danimarka anness mat-Trattat dwar l-Unjoni Ewropea u mat-Trattat li jistabbilixxi l-Komunità Ewropea, id-Danimarka ma tipparteċipax fl-elaborazzjoni u fl-implementazzjoni ta' deċiżjonijiet u azzjonijiet ta' l-Unjoni Ewropea li għandhom implikazzjonijiet ta' difiża. Għalhekk, id-Danimarka ma tipparteċipax fil-finanzjament ta' l-operazzjoni.

               (4)

               Il-Kunsill Ewropew ta' Kopenhagen fit-12 u t-13 ta' Diċembru 2002 adotta Dikjarazzjoni li stqarret li l-arranġamenti “Berlin Plus” u l-implementazzjoni tagħhom sejrin japplikaw biss għal dawk l-Istati Membri ta' l-UE li huma wkoll membri tan-NATO jew Partijiet għall-“Isħubija għall-Paċi”, u li konsegwentement ikkonkludew ftehim bilaterali ta' sigurtà man-NATO,

         IDDEĊIEDA KIF ĠEJ:
   Artikolu 1
   L-Anness mad-Deċiżjoni BiH/1/2004 għandu jinbidel b'dan li ġej:

         “ANNESS
         LISTA TA' STATI TERZI MSEMMIJA FL-ARTIKOLU 1

                     —

                     Albanija

                     —

                     Arġentina

                     —

                     Bulgarija

                     —

                     Kanada

                     —

                     Ċilì

                     —

                     Repubblika ex-Jugoslava tal-Maċedonja

                     —

                     Marokk

                     —

                     New Zealand

                     —

                     Norveġja

                     —

                     Rumanija

                     —

                     Żvizzera

                     —

                     Turkija”.

   Artikolu 2
   L-Anness mad-Deċiżjoni BiH/3/2004 għandu jinbidel b'dan li ġej:

         “ANNESS
         LISTA TA' STATI TERZI MSEMMIJA FL-ARTIKOLU 3(1)

                     —

                     Albanija

                     —

                     Arġentina

                     —

                     Bulgarija

                     —

                     Kanada

                     —

                     Ċilì

                     —

                     Repubblika ex-Jugoslava tal-Maċedonja

                     —

                     Marokk

                     —

                     New Zealand

                     —

                     Norveġja

                     —

                     Rumanija

                     —

                     Żvizzera

                     —

                     Turkija”.

   Artikolu 3
   Din id-Deċiżjoni għandha tidħol fis-seħħ fil-jum ta' l-adozzjoni tagħha.

      Magħmul fi Brussell, nhar il-15 ta' Marzu 2006.

            Ghall-Kumitat Politiku u ta' Sigurtà

            Il-President

         F. J. KUGLITSCH

      (1)  ĠU L 324, 27.10.2004, p. 20. Deċiżjoni kif emendata bid-Deċiżjoni BiH/5/2004 (ĠU L 357, 2.12.2004, p. 39).

      (2)  ĠU L 325, 28.10.2004, p. 64. Deċiżjoni kif emendata bid-Deċiżjoni BiH/5/2004.